text:
Nsɛm a Yebetumi Aka
ƆWƐN-ABAN
Asɛmmisa: Nnipa binom susuw sɛ Bible deɛ ne bere atwam. Ebi nso gye di sɛ mfaso wɔ so. Wo nso ɛ?
Kyerɛwsɛm: 2Ti 3:16, 17
Wubetumi Aka Sɛ: Wokan Ɔwɛn-Aban yi a, wubehu sɛ afotu pa pii wɔ Bible mu a wubetumi de abɔ wo bra. Afei nso, ɛbɛma woahu sɛnea wobɛkan Bible anya so mfaso yiye.
MA NKURƆFO NHU NOKWARE NO
ASƐMPA A EFI ONYANKOPƆN HƆ!
Asɛmmisa: Nnipa pii kenkan nkɔmhyɛ a ɛwɔ Bible mu a, ɛyɛ wɔn sɛ wɔrekenkan atesɛm krataa. Nkɔmhyɛ yi mu nsɛm bɛn na woahu anaa woate pɛn?
Kyerɛwsɛm: 2Ti 3:1-5
Wubetumi Aka Sɛ: Nhoma yi bɛma woahu sɛ nea ɛrekɔ so no yɛ asɛmpa ma wɔn a wɔdɔ Onyankopɔn. [Twe adwene si adesua 1, asɛmmisa 2 no so.]
KYERƐW NEA W’ANKASA WOBƐKA
Hwɛ nsɛm a yebetumi aka no so na wo ankasa kyerɛw nea wobɛka.


c: text/html

text:
ADESUA 24
Wɔanni Wɔn Bɔhyɛ So
Yehowa ka kyerɛɛ Mose sɛ: ‘Bra me nkyɛn wɔ bepɔw no so. Mɛkyerɛw me mmara agu abopon anaa abo so ama wo.’ Enti Mose foro kɔɔ bepɔw no so, na ɔtenaa hɔ nna mmaako mmaako 40, awia ne anadwo. Mose wɔ hɔ no, Yehowa kyerɛw Nsɛm Du guu abopon mmienu so maa no.
Ɛkyɛe kakra no, ɛyɛɛ Israelfo no sɛ Mose agyaw wɔn hɔ. Enti wɔka kyerɛɛ Aaron sɛ: ‘Yɛpɛ sɛ obi di yɛn anim. Yɛ nyame ma yɛn!’ Aaron nso kaa sɛ: ‘Momfa sika kɔkɔɔ a ɛhyehyɛ mo no mma me.’ Afei ɔnanee sika kɔkɔɔ no, na ɔde yɛɛ nantwi ba honi. Ɛnna nkurɔfo no kaa sɛ: ‘Nantwi ba yi ne yɛn Nyankopɔn, ɔno na oyii yɛn fii Egypt!’ Wofii ase som sika nantwi ba honi no, na wodii afahyɛ nso. Wohwɛ a, na ɛyɛ bɔne? Aane, efisɛ na Israelfo no ahyɛ bɔ sɛ Yehowa nko ara na wɔbɛsom no. Nanso afei deɛ, na wɔrebu ɛbɔ a wɔahyɛ no so.
Yehowa huu nea na ɛrekɔ so no nyinaa. Enti ɔka kyerɛɛ Mose sɛ: ‘Si kɔ nkurɔfo no nkyɛn. Wɔrebu me mmara so, na wɔresom atoro nyame bi.’ Enti Mose sian fii bepɔw no so. Ná okura abopon mmienu no.
Bere a Mose rebɛn baabi a Israelfo no wɔ no, ɔtee sɛ wɔreto dwom. Afei ohuu sɛ wɔresaw, na wɔrekotow nantwi ba no. Enti Mose bo fuwii paa. Ɔtoo abopon mmienu no bɔɔ fam, na ebubuu nketenkete. Ntɛm ara na ɔsɛee ohoni no. Afei obisaa Aaron sɛ: ‘Ɛyɛɛ dɛn na nkurɔfo no ma woyɛɛ adebɔne a ɛte saa?’ Aaron nso kaa sɛ: ‘Mma wo bo mfuw. Wunim sɛnea nkurɔfo yi te. Ná wɔreka sɛ wɔpɛ nyame, enti mede wɔn sika kɔkɔɔ no guu ogya mu. Ɛnna nantwi ba yi fii mu bae!’ Ná anka ɛnsɛ sɛ Aaron yɛ saa. Enti Mose san foro kɔɔ bepɔw no so. Ɔkɔpaa Yehowa kyɛw sɛ ɔmfa nkurɔfo no bɔne nkyɛ wɔn.
Wɔn a na wɔpɛ sɛ wɔsom Yehowa no, ɔde wɔn bɔne kyɛɛ wɔn. Mose na na odi Israelfo no anim. Enti afei, woahu nea enti a na ɛsɛ sɛ Israelfo no tie no no?
“Sɛ wohyɛ Onyankopɔn bɔ a, ntwentwɛn wo nan ase sɛ wubetua, efisɛ n’ani nnye nkwasea ho. Nea woahyɛ ho bɔ no, tua.”—Ɔsɛnkafo 5:4

robotstxt: allowed

filter: keep


text:
NSԐMMISA WƆTAA BISA FA AWARE NHYEHYԐE NE AWARE HO
EHOWA DANSENI AYԐ ME ASIWA. Dɛn ne papa ne asiane ɛwɔ Mene Yehowa Danseni Abusuabɔ mu?
YEHOWA DANSENI BETUMI AWARE OBI A ƆNYԐ YEHOWA DANSENI?
YEHOWA DANSENI AWARE NHYEHYԐE NE AWARE: So Ԑsɛ sɛ mekɔ Yehowa Danseni ɔsom no bi ama m’atoa mene me Yehowa Danseni damfo bea aware nhyehyɛe so? Dɛn na Ԑsɛ sɛ yɛhwɛ kwan saa manyɛ Yehowa Danseni na ogyae ne som a?
ME YEHOWA DANSENI DAMFO BEA GYAE MENE NO AWARE NHYEHYԐE EFISԐ MENYԐ YEHOWA DANSENI M’ABƆ ASU. Dɛn na metumi ayɛ?
MMOA! ME YEHOWA DANSENI DAMFO BARIMA GYAW ME SAN KƆ AHENNI ASA. Mapira, Dɛn na menyɛ mprempren?
ME DƆFO REYԐ ADESUA AMA WOABԐYԐ YEHOWA DANSENI.Dɛn Nsɛmmisa na ɛne ne gyinaesi no bedi asi a Metumi abisa?
MENE YEHOWA DANSENI REYԐ AWARE NYEHYԐE. Mɛyɛ dɛn aboa no ama yeahu nokware no?
YԐN KRISTONI BEA NE YEHOWA DANSENI REYԐ AWARE NHYEHYԐE N’AWIEI WOABԐYԐ YEHOWA DANSENI. Dɛn na yebetumi ayɛ?
ME YERE DE NEHO ABƆ YEHOWA ADANSEFO NNANSA YI. Mɛyɛ dɛn atumi atwe no asan?
ME KUNU ABԐYԐ YEHOWA DANSENI. Mete nka sɛ yɛn aware no atete apasam. Dɛn na Metumi Ayɛ?
SO ԐSԐ SԐ MEGYAE ME YEHOWA DANSENI HOKAFO AWARE AMA MABƆ ME MMOFRA NO HO BAN?
YERESIESIE OBI A WOAFI YEHOWA ADANSEFO MU AMA ƆDE NE MMA ASIE-Mene me hokafo a woafi Yehowa Adansefo mu na ɔde me mma asie anya. So mowɔ nhoma a metumi de akyerɛ asɛnnibea ama w’aboa me?
MAHWERE ME YERE EFISԐ MENYԐ YEHOWA DANSENI?
ME YEHOWA DANSENI KUNU APIRA ME. Dɛn na metumi ayɛ?
MIRETU YEHOWA DANSENI AWAREFO FO. Mɛyɛ dɛn aboa ɔhokafo no a wayɛ no basabasa ama w’ahyia ne Yehowa Danseni kunu ne ne som mufo?
This post is also available in:
Spanish Portuguese Czech Italian Russian Borɔfo


text:
Yehowa Adansefo awofo na ɛtetee no (n’agya yɛɛ asafo mu panyi). Tammie nyaa ahotoso sɛ ɔwɔ nokware som biako nkutoo no mu. Ɔyɛɛ daa akwanpae wɔ ne mfe aduasa mu (ɔde nnɔnhwerew bɛyɛ aduokrɔn ɔsram biara yɛe asɛmpaka adwuma, obuui akontaa a ɛkyerɛɛ sɛ ɔne nnipa du (10) suae Bible na afei nso ɔde Ɔwɛn Aban nsɛmma nhoma ne nhoma ɔha (100) ma ɔsram biara mu, ɔmae mmuae na ɔyɛe ɔyɛkyerɛ ahorow wɔ Teokrase Ɔsom Sukuu mu bere a na woadi mfe ason (7). N’abusua ne ne nnamfo buu no sɛ Yehowa adansefo nyinaa nhwɛso, kosii bere a ɔdɔ a ɛwɔ anohyeto no baa n’awiei maa biabiara a ɛwɔ n’asetram sɛe. Yesu mu nkutoo na Tammie huui nea wɔahwehwɛ bere tenteenten.
Ebia woahu no wɔ Ahenni Asa wonim saa ɔbaabun ahoɔfɛfo onuawa a ɔwɔ mmofra no. Onii a ɔbɔ mmɔden sɛ ɔbɛtete ne mma wɔ nokware no mu nkutoo. Nea wobuu no sɛ ɔmfata ɔkunu biara efisɛ biribi pa biara nni neho. Woyii no fii asafo no mu bere a wɔtoo no mmonnaa, Anne Maria awiei koraa nyaa ahofadi ɔkwan bɛn so? Wɔkyerɛkyerɛɛ no wɔ ne mmofraberem a woadi mfe anum (5) sɛ Ɔwɛn Aban Ahyehyɛde no ne Nokware no. Awiei no, ohuui nokware ankasa no a ɛda nsow wɔ nokware no a woagye adi no akyi na obenyaa anigye wɔ Kristo mu, nea woahwehwɛ wɔ ne nkwa nna nyinaa mu.
Join Free
Ex-Jehovah's Witnesses Worldwide Meetup
Wopɛ sɛ wɔne wɔn a woafi Yehowa Adansefo mu a wɔwɔ wiase nyinaa di nkitaho? Anaasɛ woyɛ obi a woafi Yehowa Adansefo a wopɛ sɛ woboa afoforo? Ende, susuw ho sɛ wobɛka wɔn a woafi Yehowa Adansefo mu a wɔwɔ wiase nyinaa internɛt nhyiam aboafo kuw ho. (Wɔn a woafi Yehowa Adansefo a wɔka borɔfo kasa nkutoo)Join Free
WƆN A WOAFI YEHOWA ADANSEFO MU NO ADANSEDI
Gloria5th Generation Jehovah's Witness
Ɔyɛ awo ntotoaso a ɛtɔ so anum Yehowa Danseni. Ne osuahu kɔ akyirikyiri bɛyɛ mfe apem a atwam a wɔ nᾱnᾱkᾱsowa bere so. Ne abusua anni Russell nkyerɛkyerɛ akyi nkutoo na mmom wɔn bɛyɛɛ akwanpae titiriw a wɔde nnɔnhwerew 150 ɔsram biara de twae kwan kɔ nkurow ne nkurow so koyii sini a atwa adebɔ ho mfonini. Gloria amfi Ɔwɛn Aban no mu esiane sɛ ohuu mfomso bi wɔ ahyehyɛde no ho. Ɔfii mu efisɛ na ɔrehwehwɛ Yesu.
TrishFormer Jehovah's Witness of 42 years
Wɔwoo no ɛsan tetee no sɛ Yehowa Danseni beye mfe aduanan mmienu (42) na odi kan huui bere a edi kan a nyaatwom a ɛwɔ Ɔwɛn Aban Ahyehyɛde no mmara ntotoɛ mu. Bere a ohuui amane wɔ Yehowa Adansefo aware mu no, eno amma woantumi anni Ɔwɛn Aban ahwehwɛde biara so. Trish gyaee ne Yehowa danseni kunu no, kae kyerɛɛ no sɛ obetumi afa ɔsom no ayɛ ne hwɛfo na ɔno de ɔbehwɛ mmofra no. N’asetra bɛdii nsensɛmu a onhu nea ɔnyɛ efisɛ ɔndɔm ɔsom biara. Ɛdenam Onyankopɔn mmɔborohunu ne N’adom so no n’ani buee ma ohuui Nokware Ankasa Yesu Kristo. Ogyaw n’asetena nyinaa maa no, na onyae asomdwoe ne anigye a wɔahwehwɛ n’asetena kwan nyinaa mu. Na Yesu hyirae no maa onyaa Kristoni kunu a odwo na ɔdwene neho.
StephenRaised Jehovah's Witness
Wɔwoo no ɛsan tetee no sɛ Yehowa Danseni. Stefano abambui sɛ ɔbɛda nso wɔ ne sukuufo nyinaa ho. Enti na ɔte atua wɔ fie nanso wɔ sukuu ho de na ɔda nsow. Wotuu Stephen wɔ asafo no mu na wɔsan pamoo no wɔ sukuu bere woadi mfe 18. Ɔhweree n’abusua a wɔyɛ Yehowa Adansefo no na ofii ase nomee nnurubɔne, ɔde neho hyɛe ɔbraseɛ ne nsadweam mu, na onyae mma mmienu bere a ɔnware, a obiako wui esiane nna mu yare (STDS) ansa na onyaa mfe 21. Ogyae aware san waree bio wɔ mfe 25, wɔsan gyee Stefano toom bio sɛ Yehowa Danseni nanso ɔkɔɔso de neho hyɛɛ abrabɔ bɔne mu wɔ esum ase. N’asetra bɛyɛɛ basaa ma ohui sɛ ohia Onyankopɔn wɔ n’asetram, nti ɔtwee bɛn Yesu ma onyae asomdwoe ne anigye a eso bi nni.
PamMaking of a Misfit - Pam felt rejection in Jehovah's Witnesses - Now out and loved by Christ
Onyinee sɛ Yehowa danseni wɔ afie a atete apasam, na nea Pam hui ara ne ɔpowee. N’agya a onni fie ne ne na a wɔahaw, kae bere bi sɛ woanu neho wɔ n’awoda, woyii no fii asafo no mu. Pam bɛtee nka sɛ ɔyɛ akonam na mpo Onyankopɔn apo no! Ɛbɛyɛ sɛ obiara nnwene neho na nea ɛyɛ ahoyeraw yɛ harmagedon a ɛreba wɔ afe 1975 no mu. Ɔpɛe sɛ wɔsan gye no tom wɔ asafo no mu bio nanso obiara poo no maa ɛyɛɛ den maa no. Bere a wiase awiei no amma no, osusuwii sɛ ɛde dɛn bio na woadaadaa no wɔ mu. Ɔdwenee “Ɛsɛ sɛ mehwehwɛ nokware no! Wɔ afe 1978 mu no, Pam huui nkwagye ankasa wɔ Yesu mu, na ofii ase hyehyɛe ɔsom kyekyewa bi. Onyankopɔn faa ababaa yi a woamma ne kwan amma woanya kyɛfa wɔ afahyɛ biara mu no bɛyɛɛ no obi a ɔwɔ hokwan wɔ afahyɛ biara mu bere nyinaa.
ChrisRaised Jehovah's Witness - Found life outside
Onyinee sɛ Yehowa Adansefo no mu biako, na onyae ɔpɛ sɛ daakye ɔkɔyɛ adwuma wɔ Kanada Ɔwɛn Aban Asafo Ti, nanso bere a na ɔrepere ama ne diedi atim sɛ Yehowa Danseni a ɔyɛ nam, ɛnna Khris hwehwɛɛ Ɔwɛn Aban Asafo abakɔsɛm ne amanne no. Nea ohuui no nkutoo yɛ nea Asafo no kyerɛe ne Bible no bɔ abira. Ɔhweree n’abusua no ne n’adamfonom a wɔwɔ Ɔwɛn Aban asafo no mu, na ɛhe na ɔbɛkɔ. Ɛdenam mmoa a onyae wɔ Nokware Kristofo adamfofoa fam no, Khris nyaa ɔdɔ, ɔsɔɔ ne daa nkwa anidaso a ɔwɔ wɔ Kristo mu.
JulieOur Ex-Jehovah's Witness Meetup Coordinator
Yɛ obi a ogyaee n’asɔre bɛyɛɛ Yehowa Danseni, Yulie gye dii sɔ woahu ɔpataku a ɔhyɛ oguan nkatanim wɔ asafo no mu, na wɔkaa sɛ saa nkyekyem no mfa Yehowa Ahyehyɛde no nnɛ ho na mmom afeha edi kan Kristofo nkutoo ho, na onim sɛ biribi atɔ kyima ankasa. Wɔ saa bere no ohui sɛnea asafo mpanyimfo no anya ntetee sɛnea wobetumi akata asafo no mfomso so ama asafo no ayɛ kama, eyi ma gyidi a ɔwɔ wɔ asafo o mu hw ease. Woyii no fii asafo no mu sɛ ɔyɛ ɔwaefo bere a woannye asafo adwene a ɛne sɛ Yesu nyɛ ntamgyinafo mma nnipa nyinaa sɛ Ɔwɛn Aban Asafo no ma ɛnnɛ Julie de ahotɔ resom Yehowa Nyankopɔn ankasa no wɔ ne nokware mu.
JasonHow God Rescued Me and My Family
Sɛnea Onyankopɔn gyee me ne m’abusua. Ɔwɛn Aban nkyerɛkyerɛ sɛ yɛbɛtra ase daa wɔ asase so no tɔɔ me komam so. Ɔno ne ne yere Jenny yɛɛ Yehowa Adansefo a wɔabɔ asu wɔ afe 1994 na wofi ase sɛ wobɛtete wɔn mma anan wɔ ɔwɛn Aban akwankyerɛ katee no ase. Bere ohui ntɛnkyea a asafo mpanyimfo de twee asafo mufo no asō no maa Yason ne Jenny fii ase hui sɛnea Ahyehyɛde no wɔ tumi kɛse wɔ asafo mma no so. Dɛn na ɛyɛ mfomso wɔ me ho? Mente saa abotayam a Yesu hyɛɛ bɔ no nka, ɔhwehwɛe mmuae enti ɔkɔkenkaae Bible no ne wɔn a wonnyɛ Yehowa Adansefo bio adansedi. Onyae nokware ahofadi wɔ Kristo mu no, Yason ne Yenni ne wɔn mma anan no nyaae ahofadi awiei koraa!
AshtonRaised 3rd genteration Jehovah's Witness
Wɔwoo no ɛsan tetee no sɛ awo ntotoaso abiɛsa mu Yehowa Danseni. N’agya a ɔtetee no no yɛe Asafo panyin bɛyɛ mfe 17 ɛnna ne na yɛe nkaefo no mu biako-ɔyɛe bere nyinaa ɔsempaka adwuma, nanso na ɔwɔ fie a nsinsi wɔ hɔ. Bɛyɛ mfe 23 no ɔne ɔbarima bi twee mpena maa woyii no fii asafo no mu. Akonamyɛ ne anisotᾱ maa ɔhwehwɛɛ Onyankopɔn asɛm no, na ohui Nokware no a ɛwɔ abusuabɔ a egyina Yesu so.
CarleneFormer Jehovah's Witness of 20 years
Onyinee wɔ Kristofo fie, Karlene ani gyei Bible akenkan ho nanso na honhom fam sukɔm de no, efisɛ na ne kurom hɔ asɔre no ntumi mma n’asɛm bisa ho mmuae. Bere a ɛbɛyɛ sɛ Adansefo no wɔ mmuae ma asɛmmisa biara a ɔwɔ no, ɔne ne kunu bɔɔ asu. Wɔsomee Ɔwɛn Aban no bɛboro mfe 20 ansa na Kristo buee n’ani, ma seesei woanya koma pa sɛ ɔbɛboa afoforo nso ma woafi Ɔwɛn Aban no mu.
ChristineDavid's wife and former Jehovah's Witness pioneer
Ɛmfaho mmonaato ne ɔdɔ a wɔde kamee no yɛ osuahu a onyae bere a ɔrenyin wɔ Yehowa Adansefo mu no fᾱ. Kristine kɔɔso gye dii sɛ Yehowa Adansefo som yɛ Nokware No, maa ɔsomee sɛ daa akwanpae. Nanso wɔ ne komam mu no ɔtee nka sɛ ɔmfata, obuu neho fɔw na afei osuroe nea ɛbɛto no wɔ nea harmagedon de bɛba. Awiei koraa, osui esiane sɛ onhu nea ɔnyɛ. “Yesu kae sɛ, fa me kɔndua efisɛ ɛyɛ hare ne abodwoe, nanso Yehowa nnyɛ ade ketewa! Ɛyɛ te sɛ ade duuduruudu! Bere a Yehowa buee n’ani na ohui Yesu sɛ nokware oguanhwehwɛfo no a ɔbɛtee ɔdɔ, adom ne ahobammɔ a wɔahwehwɛ wɔ n’asetena mu nyinaa nka.
DavidChristine's husband and Former Jehovah's Witness elder involved 49 years in the Watchtower
Wɔtetee no sɛ Yehowa Danseni wɔ ɔman England, odii mfe 49 wɔ Ɔwɛn Aban nnommum fam. Dawid ne ne yere Khristine gyae Ɔwɛn Aban kɔhwehwɛe nokware ahofadi wɔ Kristo mu. Wɔ beae a wohia mmoa akɛse no Dawid somee sɛ panyi wɔ akwan ahorow so, nanso nea ohuui nkutoo ne ɔpoo ne ɔdɔ a nyaatwom ayɛ no mᾱ ne ade a anuanom no de tuae ne mmɔdenbɔ so kᾱ wɔ asafo mu. Abusuabɔ a ɔne Yesu nyae nkutoo na ɛmaa onyae nea wɔahwehwɛ no bere tenteenten wɔ ne nkwa nna nyinaa mu.
DanRaised Jehovah's Witness, our phone support person
Wɔtetee me sɛ Yehowa Danseni, nanso mante nka sɛ mefata Ahenni Asa. Wɔ afe 2008 mu no na merebɔ mmɔden ama Yehowa Adansefo no agye me atom, me nuanom mmarima ne mmea a woadi kan afi Yehowa Adansefo mu no fii ase sɛ wɔne me di no ɔdɔ so, edenam nhoma ne adwinnade ɛwɔ Internɛt adwumayɛbea yi so no. Ankyɛ koraa na mede me nkwa maa Yesu, afei miboae meyere maa ɔno nso de neho maa Yesu. Seesei, mene Yesu nantew no mu ayɛ den kɛse. Medɔ m’agye nkwa!
KevinFormer Jehovah's Witness Out of Homosexuality and Saved in Christ
Sɛ abofra kumaa ɛnna Kelvin behuu sɛ ɔda nsow wɔ mmofra afoforo nyinaa ho. Bere a ne maame frɛɛ no ABOA (nea ɛkyerɛ ne sɛ ɔwɔ nna ho akɔnnɔ bɔne) na ɔpɛe sɛ okum no, ɛnna ne atenka sɛ wɔapo no bɛdaa adi. Ɛhe na saa akɔnnɔ bɔne nsusuwii yi fii bae? So saa na wɔwoo me? Kelvin dwinnwen. Ɔhwehwɛe mmoa fii Yehowa Adansefo mpanyimfo bi hɔ na wɔmaa no Ɔwɛn Aban nhoma bi sɛ ɔnkenkan mfa nsi ne nkate ano, nanso anyɛ adwuma. Mfe 15 akyi a ɔne mmarima bɛboro ɔha (100) nyaa nna mu kyɛfa no, Kelvin teɛɛm frɛɛ Onyankopɔn sɛ ɔngye no na ɔma onya Yesu anwonwa kwan tumi a etumi sakra abrabɔ bɔne na ɔnfa ne bɔne mfiri na ɔnhohoro ne mmarima ne mmarima nna mu kyɛfa a woanya no, na afei ɔmma ɔnde neho mfi Yehowa Adansefo atoro gyidi ho.
GraceLeft Jehovah's Witnesses over the false 1914 doctrine
Bɛyɛ mfe 25, Grase susuwii sɛ ɔresom Nokware Nyankopɔn Yehowa koro no, nanso bere a Ɔwɛn Aban Akannifo maa ɛyɛɛ nhyɛ sɛ anuanom nyinaa ngye di sɛ afe 1914 yɛ mmere a Kristo baa N’ahenni mu. Woyii Grace fii “Adaka”, Ɔwɛn Aban Ahyehyɛde no mu, efisɛ woantumi annye nkyerɛkyerɛ yi antom. N’adwene sɛee. Nanso Yehowa ngyaw no ɛ. Ɔmaa ne so de no kɔmaa Yesu nea ɔyɛ Nkwa no, NOKWARE no ne Nkwa no!
Ne kunu Kurt nyae mfe 32 no na ɔwɔ akwahosan a edi mū, na afei ɔwɔ mmofra anan, nanso adwuma mu atorɛnkyem maa ne honam mu fᾱ kɛse no hyewee (75%). Bɛyɛ adapɛn anum na ne nkwammoawa kɔkɔɔ no dodow no so atew efii ɔha mu nkyem aduanan nwɔtwe (48%) besii ɔha mu nkyem nnum (5%). Odii apepere wɔ ne nkwa a obenya wɔ ayaresabea ɛfᾱ wɔhwɛ wɔn a wɔn honam ahyew no. Nanso mframa a ɛsɛ sɛ wode gu ne nipaduam mu no esiane mogya a wɔnnye ntom enti woantumi ayɛ saa. Nnuruyɛfo ne Ayaresa ammaneɛbɔ kyerɛe sɛ anka onyaa nkwa sɛ ogyee mogya a wɔde maa no a. So owui kwaa!
FrankLeft the legalism of the Watchtower for Spirit-led Grace
Wɔtetee no sɛ Yehowa Adanseni, Frank bisae nyaatwom ne mmara katee a ohuui wɔ Ɔwɛn Aban Ahyehyɛde no mu. Wɔ bere a na ɔreyɛ sɛ nea Ɔwɛn Aban no ahwehwɛde te no, na ɔte nka sɛ ɔresom onipa. Aseda nka Honhom Kronkron denhyɛ ne ɔdɔ a Kristofo abusua a wɔnnyɛ Yehowa Adansefo de boa no. Frank behui Yesu ANKASA na ama woanya Honhom mu ahofadi dabiara da wɔ Onyankopɔn asɛm mu.
PattyLeft 24 years in the Watchtower to find peace and joy in Jesus
Wɔwoo no ɛsan tetee no sɛ Kristoni, nanso na onyinii ntini wɔ Onyankopɔn asɛm no mu. Eyi maa ɛbɛyɛɛ mmerɛw maa Ɔwɛn Aban atoro gyidi no faa Patty no ase. Bɛyɛ mfe 24 ɔyɛe adwuma den maa Ahyehyɛde no nanso biribiara antumi ansɛe n’adwene sɛ ɔmfata Yehowa anim dom wɔ nea woatumi ayɛ ho. Nanso, ahopere maa Patty gyaw Yehowa Adansefo som no kɔhwehwɛɛ asomdwoe, anigye ne ahobammɔ a edi mū wɔ Yesu mu.
DougEx-Jehovah's Witness overcame sin through God's power
Wɔwoo no na wɔsan tetee no sɛ Yehowa Danseni, Doug fii Ahyehyɛde no mu esiane sɛ ontumi nni wɔn ahwehwɛde so. Wɔ ne apinisi mu, osui frɛɛ Onyankopɔn. Na nsɔre bebree wɔ hɔ a onhu nea ɔnyɛ. Awiei no, Onyae anidaso wɔ Yesu ne ahoɔden a ɛboro nipa de so de dii ne nsɛnnennen so denam adom ne tumi a Honhom Kronkron no de maa no nti.
TressaDisfellowshipped for divorcing her abusive Jehovah's Witness husband, Tressa worked hard to be reinstated but God interveined with His Truth.
Onyinee wɔ katholik fie nea na Tressa rehwehwɛ no ara ɛne sɛ ɔne obi besua Bible no. Enti bere a Yehowa Adansefo bɔe ne pon mu no, ɔdwenee sɛ ɛyɛ n’adesrɛ ho mmuae a ɛbɛma wɔatete ne mma anum no wɔ Ahyehyɛde no mu. Woyii no fii ahyehyɛde no mu esiane sɛ ogyae ne kunu a ɔyɛ no basabasa no nti, nanso bere a Tressa rebɔ mmɔden sɛ wɔbɛsan agye no atom bio wɔ ahyehyɛde no mu ɛnna ohuui Yesu!
BettyShunned for asking questions, Betty left the Watchtower for Jesus
Na ɔwɔ ɔpɛ sɛ Bible mu nsɛmmisa a ɔwɔ no obenya ɛho mmuae, nti bere a Yehowa Adansefo a wɔwɔ n’abusua santen mu no kae sɛ wɔwɔ nokware no, ɔne wɔn suae Bible no mfe anan ɛnna ɔgyee asubɔ. Bere a ɔwɔ Ahyehyɛde no mu, ɔbɛtee nka sɛ wɔnnɔ no afei obiara poo no. Dɛn ntia? Esiane sɛ obehui sɛ Yehowa Adansefo gyidi no yɛ nea enhyia, afei ne nsɛmmisa nso, a Asafo mpanyimfo ntumi mma no ho mmuae? Dɛn nti na obiara nkasa neho na afei wɔpoo no? N’ani so atᾱ no a onhu nea ɔnyɛ a wɔayɛ ankonam. Ɛhe na menkɔ? Beae biara nni hɔ a mmɛkɔ! Sɛ me nkutoo mmɛsom Onyankopɔn no nnyɛ m’adwene. Awiei no, Betti bɔɔ Yehowa mpae kae kyerɛɛ no sɛ ɛhe na ɔpɛ sɛ mekɔ. Eyi akyi no, ɛnna Honhon Kronkron ne mmoa Kristofo nnamfo adɔfo bi de mae no ɛnna Yehowa maa ohui NOKWARE ankasa a ɛne Yesu Ankasa.
DennisFear of Armageddon led him out of the Watchtower
Onyinee sɛ Yehowa Danseni ade ehunahunaa Dennis maa odii Ɔwɛn Aban ahwehwɛde so no yɛ Onyankopɔn da kɛse kō a ɛne harmagedon a ɛbɛba abɛsɛe no sɛ woanni nokware. Mfe akyiri a Ɔbɔɔ mmɔden sɛ ɔbɛma n’asetena asɔ Onyankopɔn ani na wɔasom wɔ dibea soronko bi wɔ ahyehyɛde no mu no maa Dennis bɛtee nka sɛ ɔreyɛ nyaatwom. N’ahonim remma kwan mma ɔmfoa gyinaesi a ɛnyɛ ɔdɔ no so, a ohui wɔ Ɔwɛn Aban ahyehyɛde no mu. Ɛbɛyɛ dɛn na wɔatumi adan n’abrabɔ sɛ ɔnokwafo Yehowa danseni nokwafo wɔ bere a ne komam no ɛnte saa? Ogyaw ne dibea wɔ Ɔwɛn Aban no mu Dennis hwehwɛe Onyankopɔn na obenyaa nokware dɔ wɔ Kristofo abusua mu, beae a nkurɔfo gyee no toom a ɛnyɛ ne mmɔdenbɔ na mmom esiane Yesu Kristo agyede afɔrebɔ a ɔbɔe maa obiara ɔde neho to ne so nkutoo so sɛ daa nkwa mafo.
AmberMissing the sense of security in the Watchtower, she sought where to go and found Christ.
Bere a ofii Yehowa Adansefo som mu no, Amber tee nka sɛ biribi atɔ kyima nanso ɔtee nka sɛ wɔahwere ahobammɔ a na ɔwɔ sɛ Yehowa Danseni. “Ɛsɛ sɛ mesan kɔ asɔre bio nanso ɛhe na mmɛkɔ? Amber bɔɔ mpae, ɔne afoforo bɔɔ wɔn gyidi ho nkɔmmɔ na obehui nsonsonoe a ɛda Yehowa Adansefo gyidi ne Kristosom nkyerɛkyerɛɛ a Bible ka ho. Wɔ bere a Honhom Kronkron no rekyerɛ no kwan akɔ Ne nokware mu no ɔtee Onyankopɔn dɔ ne ahobammɔ nka, na anigye, gyidi ne ahosɛpɛw hyɛɛ no mᾱ.
ReneeGrowing up as a Jehovah's Witness was not easy for her.
Sɛ obi a onyinee sɛ Yehowa Danseni no annyɛ mmerɛw ama Renee efisɛ n’atipɛmfo a wɔwɔ ne kurom hɔ no taa no, na eyi amma woannya yɔnko biara. Ɔwaree Yehowa Danseni barima maa ɔne no hyɛɛ bere nyinaa fie ne fie som adwuma no mu. Renee yɛe adwuma den maa Yehowa Nyankopɔn ani sɔe, nanso obehui sɛ n’atirimpɔw sɛe bere a ne Yehowa Danseni kunu gyaw no hɔ kɔwaree ne yɔnko barima maa Ɔwɛn Aban no tuu ho anammɔn ntɛm denam ɔne ne kunu a woyii wɔn fii asafo no mu wɔ nsɛm a ɛyɛ atesɛm nkutoo so. Ɔkwan bɛn so na ɛsɛ sɛ wɔne me di no wɔ saa kwan yi so? Renee suui frɛɛ Onyankopɔn. Onyae n’adesrɛ ho mmuae a ɔnhwɛ kwan. Seesei ɔrehyɛ Onyankopɔn anuonyam denam anwonwa kwan so a ɔmaa ɔtwee neho fii Ɔwɛn Aban Asafo no mu na obehuui Kristo.
HazelGrowing up in an abusive Jehovah's Witness home Hazel found the truth on the Internet.
Wɔ ofie asetena a basabasayɛ wɔ mu no, Yehowa Adansefo no nsɛm a ɛfa Paradise asase a woahyɛ ho bɔ no maa Hazel nyaa anidaso sɛ ebia Yehowa dwene neho, nanso bere a n’adwuma enya nkɔanim wɔ Ɔwɛn Aban Asafo no mu no saa ara na ofie hwe ano yɛɛ den ma no. Hazel kɔɔ internɛt dwumadi ɛfᾱ a wɔbɔ nkɔmmɔ no kɔhwehwɛɛ mmoa. Kristofo nnamfo a ohyiae wɔ internɛt dwumadibea so no bɔɔ ne gyidi no guui. Nti bere a ofii ase sɛ obebisabisa nea wɔde akyerɛkyerɛɛ no ho nsɛm no Hazel behui sɛ ne Yehowa Adansefo nnamfo nntumi mmma no mmuae biara mmfi Bible mu. Eyi ne bere a Onyankopɔn kaa ne koma maa obehuui nkwagye a ɛwɔ Kristo Yesu adom mu sɛnea ne nyinaa te.
Frank MGrowing up with family members who were Jehovah's Witness pedophiles, he couldn't wait to leave this religion.
Onyinee wɔ abusuaa akɔntɔn akyia wɔ mmofra mmonnato mu, Frank mmofraberem Yehowa Danseni a ɔyɛe no de mmonnato ne honhom fam abira bɔ sɛ abofra. Frank nyae dae sɛ ɔne Yehowa ne Yesu bedi hene nanso dae yi akyɛɛ koraa na edii ɛto twaa denam ne papa a ɔpoo no ne ɔsom nyaatwomyɛ a ohui wɔ Yehowa Adansefo mu. Bɛyɛ mfe 19, Frank tee nka sɛ woabrɛ enti ofii Ahyehyɛde no mu. Ɛwom sɛ Frank honhom fam akwantuo no mmaa n’awiei de nanso n’ani gyei sɛ woade neho afi kankabi ne ɔsom nhyɛso a ɛwɔ Yehowa Adansefo mu.
LeoBorn and Raised Jehovah's Witness, he was a loyal auxiliary pioneer until he found the Truth in Christ.
Wɔwoo no san tetee no sɛ Yehowa Danseni Leo yɛe ɔnokwafo akwanpae boafo, a ogyaw Ɔwɛn Aban Ahyehyɛde no kɔɔdɔm Yehowa Ɔsoro Ahyehyɛde a ɛwɔ abusuabɔ a ɔne Nokware ankasa Yesu Kristo nyaae.
AaronRaised Jehovah's Witness with family members who were Circuit Overseers and Presiding Overseers, it was difficult to leave.
Efii dapɛn a wɔwoo no a wɔde no kɔe nhyiam wɔ Ahenni Asa. Na Ɔmae ne kasa a edi kan wɔ bere a woadi mfe anum. Aaron abusua no de wɔnho gyee mu wɔ Ɔwɛn Aban Ahyehyɛde no ne nana a ɔyɛ ɔhwɛfo kwantufo ne ne wɔfa a ɔyɛ oguamtraani. Bere a ne som mu gyidi a ɔwɔ wɔ Ɔwɛn Aban no bubui no, Aaron twee bɛn Yesu ɛnna ohuui ɔdɔ Nyankopɔn no a woahwehwɛ n’akyi kwan n’asetena nyinaa mu.
BrendaTraumatized at age 9 by Watchtower control, she didn't know where to turn.
Ɛbɛyɛ sɛ Brenda mfe nkrɔn wiase mu asetra sɛee anadwo mpofirim. Yehowa Adansefo a wohu wɔn a ɛbɛyɛ sɛ wɔnho nni asɛm no bɔɔ mmɔden maa Brenda maame tumi gyee toom sɛ awoda di nnyɛ ne afoforo a wɔnnyɛ Yehowa Adansefo no ɛnsɛ sɛ wɔne wɔn bɔ fekuw. Brenda a na n’asetena yɛ nea ɔne nnamfo ne n’abusuafo a wɔnnyɛ Yehowa Adansefo di agoru wɔ sukuu no baa awiei prɛko pɛ. Ohweree nnamfo nyinaa ɔwɔ ɛnna ɔde ne mfe nkrɔn a edi hɔ no wɔ n’abrabɔ mu di apepere wɔ ɔkwan a ɔfae so maa ne maame hui sɛ odi nokware ma Ahyehyɛde no, nanso bere koro no na ɔrepaw Yehowa Adansefo wɔ esum ase nneyɛe no adi. Brenda bɛyɛɛ obi a ɔnnye nni sɛ Onyankopɔn wɔ hɔ esiane osuahu a wɔanya wɔ Ɔwɛn Aban no mu nti, nanso akyiri yi Brenda bɛgyee toom sɛ Onyankopɔn wɔ hɔ, mpo no na ɔda so rekō akɔanim wɔ ne honhom fam akwantu mu.
AllisonChildhood Nightmares of Armageddon and a father who was a Presiding Overseer made her look to Jesus for love.
Onyinee sɛ Yehowa Danseni na Allison abusua no taa nya adaeso a ɛyɛ hu fa harmagedon ho. Wɔ ne dae mu no nkurɔfo a wɔawuwu gu ne nkyɛn no maa ɔbɛtee nka sɛ ɔmfata Yehowa anim dɔm ne papa a ɔyɛ oguamtrani no nni bere mma n’abusua. Na mmom ne mma no mmɔdenbɔ no maa ɔpapa no anim baa yam. Bere a onyaa ɔdɔ ne abotɔyam wɔ nkurɔfo a wɔnnyɛ nnamfo a wɔnnka ahyehyɛde no ho no ofii ahyehyɛde no mu kɔdɔm Abusua ankasa a wɔn dɔ yɛ kann.
MidgeLack of love in the Jehovah's Witnesses drove her out of the organization into the arms of Jesus.
Bɛyɛ mfe 16, Midge yɛe Yehowa Danseni a woaben. Ɛmfaho nsɛmmisa a obisabisae bere tɔ bere no, woannye akyinnye sɛ Yehowa Adansefo no nnyɛ “Nokware”. Nanso bere a woyii opanyi ne n’adamfo fii Ɔwɛn Aban Asafo no mu a wɔannte ho hwee no ɛnna nsɛm nsɛm afoforo a ɛsɔre akyiri no maa ohui Ahyehyɛde no wɔ ɔkwan foforo so. Nhyiam a etwa to a ɔkɔe no maa Yesu nsɛm no baa n’adwenem “mobehu me nkurɔfo denam ɔdɔ a wɔwɔ ma wɔnho wɔnho” Ohuui sɛ ɔdɔ biara nni hɔ. Na eyi ne bere a ohui sɛ ne nyinaa aba awiei. Ɔtwee neho na wɔansan n’akyi bio.
AndrewWrongly disfellowshipped and discovering the truth about Watchtower history, he left to follow Jesus.
Woanyii me amfi Asafo no mu ɔkwan biara so, ɛnna menni Yehowa Adansefo no ho mmenasepɔw ɔkwan biara so. Ofii a mefii Ahyehyɛde no mu gyinae Ahyehyɛde no abakɔsɛm ne ne nkyerɛkyerɛ no fapem ne sɛnea ɛne Kristosom bɔ abira. Ɛtɔ mmere bi a metumi ka fa meho sɛ meyɛ Yehowa Danseni a meyɛ nhwɛso ma afoforo nanso ɛto mmere bi a mente nka saa. Mehwɛ kwan sɛ mehyia obi a ne tebea no ne me de no hyia.
AngieLooking for stability, she lived with her Jehovah's Witness aunt until she was kicked out for asking Biblical questions her aunt couldn't answer.
Onyinee wɔ awofo biako a woadi dem fie. Angie ani gyinae sɛ n’asetena betim, mfitiase no osusuwii eyi ada adi wɔ Yehowa Adansefo no gyidi ahorow mu ne ne ante a ɔye Yehowa Danseni fie nanso bere a Angie huui sɛ kyerɛwnsɛm no ne gyidi a wɔakyerɛkyerɛɛ no sɛ Yehowa Danseni bɔ abira no, wotuu no fii ne ante fie wɔ January ɔsram anadwo a woamma woamfa ne nneɛma biako mpo ankɔ efisɛ ogyee nea Bible no kyerɛkyerɛɛ no dii sen nea Ɔwɛn Aban kyerɛkyerɛe. Dɛn na Angie bɛyɛ no seesei?
MargeryDiscovering Biblical truths that contradicted the Watchtower, she left for the real Truth.
Sɛ Yehowa Danseni no, Romafo 11:25-26 buee Margery ani. Nokwasɛm sɛ Onyankopɔn kɔɔso ara dɔ Yudafo na afei ne nhyehyɛe sɛ ɔde wɔn bɛkɔ nkwagye mu no ne nea Ɔwɛn Aban no kyerɛkyerɛ no bɔ abira. Onyankopɔn buee n’ani maa ohui sɛ bere a ɔreka asɛmpa no wɔ pon ano no na ɔretaa nsɔre ahorow efisɛ ɔreka atemmu asɛm sɛ anka ɔbɛka adom, mmɔborohunu ne nkwagye asɛm. Margery nim sɛ ɛsɛ ofi Ɔwɛn Aban Ahyehyɛde no mu mpo sɛ ɔbɛhweree ne nnamfo a wɔ sombo ma no.
SachaBrutally abused by her Jehovah's Witness husband, she was disfellowshipped for reporting to the police.
Wɔwoo no too Yehowa Adansefo a wɔyɛ nnam na wɔyɛ katee fie, Sacha gyee dii paa sɛ woahu nokware no na ɔne ne kunu somee sɛ daa akwanpae. Nanso bere a ne kunu (ɔsomfo) fi ase sɛ ɔbɛyɛ no basabasa denam ɔhwe a ɛntɔ asom no, oguanee kɔɔ n’abusuafo ne mpanyimfo hɔ sɛ wɔmmoa no, nanso nea mpanyimfo kae ara ne sɛ ɛnsɛ sɛ ɔka asɛm yi kyerɛ polisefo efisɛ ɛbɛsɛe Yehowa din na afei ɛbɛma Yehowa Adansefo anuonyam no abrɛ ase. Awiei koraa no, Sacha tee nka sɛ ɛyɛ nti osii gyinae sɛ obegyae aware nanso mpanyimfo no kae sɛ onni kyerɛwnsɛm no kwan a obegyina so agyae aware, enti woyii no fii asafo no mu. N’abusua ne nnamfo poo no. Sacha tuu kɔtrae kurow foforo so na ɛho na Kristoni aberante bi maa ohuui Kristo.
BerylAbused by her step father, a Jehovah's Witness elder, she left the religion to find peace in Christ.
Sɛ obi a woagyina honam, nkate ne honhom fam basabasayɛ ano wɔ Yehowa Adansefo mu no, Beryl de ne mmere kɛse no bisae Yehowa sɛ “Dɛn nti na eyi asi? Adɛn nti na womaa eyi sii? Onyaa nhyira sɛ otumi gyinae na ɛnnɛ ɔreka ne adanse sɛ ɛmfaho atirimɔden ne ahometew ne asetena mu osuahu a ɛyɛ yaw no ebetumi adan ayɛ adepa sɛ woma Yehowa kwan a.
ShereenAfter a failed attempt at suicide from the harsh beatings she endured from her Jehovah's Wintess parents, she found help from a trained counselor.
Wɔtetee no wɔ Yehowa Adansefo fie a atirimɔden ne basabasayɛ ahyɛ hɔ mᾱ. Shereen, ante nka da sɛ ɔwɔ ahofadi a mmofra nya bere a worenyin wɔ a awofo a wɔdɔ wɔn nsam. Nnɔnhwerew ahorow a wɔde kɔɔ nhyiam ne afie ne fie asɛmpaka adwuma ne ɔhwe a ano yɛ den wɔ fie esiane nneɛma nketenkete mpo a woantumi anyɛ amma n’awodo no. Eyi maa Shereen huui sɛ obewu. Bere a anka ɔpɛe sɛ okum neho a anyɛ yiye no, onyae mmoa fii ofotufo a ne ho akokwaw nkyɛn. Ɛwom sɛ mprempren woafi Ɔwɛn Aban Ahyehyɛde no mu de, nanso mmoa a ohia wɔ honam, nkate ne honhom fam mu ayaresa no mmaa n’awiei.
LBSacrificing college education to serve the Jehovah's Witness religion, he struggled in life.
LB asetena pa no sɛee denam Yehowa Adansefo no asɔre a wɔwoo no toom na wɔde tetee no. Sɛ aberantewa, Yehowa Adansefo kyerɛe no sɛ ɔrennyin mmɔ akwaakora a ɛno nti sukuu a ɛkɔ akyiri a ɔbɛkɔ no ho nhia no efisɛ ɛbɛma wɔde honam fam ahonde ayɛ ne botae wɔ wiase bɔne yi mu. Nanso harmagedon bɛba de Paradise asase foforo no bɛba afe 1975 mu. LB werɛhowee neho sɛ ɔde mfe 30 ama Ɔwɛn Aban Asafo atoro nkɔmhyɛ no. Anigyesɛm ne sɛ ohuui nokware ankasa no bere a ogyaw Ɔwɛn Aban atoro nyame hɔ kɔfae nokware Nyankopɔn no.
JoeWhen his mind was locked up in Watchtower legalism, he left to find true freedom in Christ.
Wɔtetee no sɛ Yehowa danseni fii bere a woadi mfe awotwe (8) na ne mfɛfo kɔɔso taa no, efisɛ ne gyidi no mfata Amerikani. “Dɛn nti na wuntumi nyɛ Amerika ɔman ahopɛ ne ɔman no ho dɔ a bere koro no ara obetumi ayɛ nokwaredifo ama Onyankopɔn? Eyi yɛ nea ɛmfata, ɔdwenee. “M’adwene atim wɔ Ɔwɛn Aban no nkyerɛkyerɛ mu. Seesei de m’ade meho. Minim nnipa bɛyɛ ɔha a wɔnnyɛ Yehowa Adansefo bio a seesei wɔyɛ Kristofo. Wɔyɛ Kristofo a wowɔ anigye a minim. Obi a woabɔ no dua mu no ani gye ahofadi ho ankasa.
JeanAs a third generation Jehovah's Witness, Jean left over the Watchtower's changing truth.
Sɛ obi a ɔyɛ awo ntotoaso a ɛto so abiɛsa Yehowa Danseni no Yean gyee dii sɛ ɛsɛ sɛ otie asɛm biara Ɔwɛn Aban Asafo no ka efisɛ ɔne Onyankopɔn akwan a ɔfa so ne adesamma di nkitaho. Nanso bere a Ɔwɛn Aban no tintimii nsakrae bi a ɛsesan nokware gyidi bi sɛ ɛyɛ”hann foforo” no ara pɛ ɛnna Yean adwene yɛɛ no nᾱᾱ. So Yehowa sakrae N’adwene? Odwinnwen. Bere a ne mfe abien nhwehwɛmu wɔ Ɔwɛn Aban nhomawa ahorow no, daa no adi sɛ ɛyɛ Ahyehyɛde a nnipa na ɛkyerɛɛ no kwan na ɛnyɛ Onyankopɔn no Yean twee neho na ɔde neho bɔɔ nokware ankasa no a ɔne Yesu ankasa!
KojoDiscovering errors in Watchtower doctrine, he left to follow Jesus
Ɔde neho bɔe Ɔwɛn Aban no wɔ mfe 1996 mu, bere a owiei sukuu a edi kan a na woadi mfe 15. Obiara ne no ansua Ɔwɛn Aban Ahyehyɛde nhoma biara sɛnea na wɔtaa yɛ ansa na obi de neho bɛdɔm wɔn som no. Wɔ afe 2000 mu no gyei asubɔ. Nanso wɔ ɔsram August mu, afe 2012 no, onyae ntease a emu dɔ wɔ Bible no mu, a ɛno maa ohui sɛ Ɔwɛn Aban gyidi ahorow nyinaa nyɛ nokware, nti ɔkyerɛwee kɔmaa Ɔwɛn Aban Asafo Ti sɛ wɔnnyɛ nsakrae wɔ wɔn gyidi ne wɔn nkyerɛkyerɛɛ no mu. Eyi akyi bere tiawa bi no, Kodwo huui sɛ Ɔwɛn Aban Asafo no NNIM Yesu Kristo nti ofii Ɔwɛn Aban Ahyehyɛde no mu kɔhwehwɛɛ Yesu. Na ɛnam internɛt adwumakuw yi (www. 4witness.org -Witnesses for Jesus) so no ohuui Yesu Kristo sɛ Ɔne NOKWARE NO, ne NKWA NO ne ƆKWAN NO.
Douglas LeeThe End is Nigh Again!
Nea ɔkyerɛwee nhoma “The End is Nigh…Again!” Ɔkae ne osuahu no wɔ sɛnea wɔtetee no sɛ Yehowa Danseni, a wɔtwe no fam de no kɔe Ahenni Asa ne afie ne afie asɛmpaka. Ɛwɔ ayaresa ho nsunsuanso sɛ obi bɛserew wɔ ne yawdi ne dadwen mmere mu.
This post is also available in:
Spanish Portuguese Czech Italian Russian Borɔfo


text:
TI 7
Nkwa Ho Hia Wo Sɛnea Ehia Onyankopɔn No?
“Wo nkyɛn na nkwa nsuti wɔ.”—DWOM 36:9.
1, 2. Akyɛde a ɛho hia bɛn na Onyankopɔn de ama yɛn nnɛ, na dɛn ntia?
YƐN soro Agya no akyɛ yɛn ade a ɛsom bo. Ɛne sɛ, yɛyɛ abɔde a yɛwɔ nkwa ne adwene a yetumi suasua no. (Genesis 1:27) Akyɛde yi nti, yetumi dwinnwen Bible nnyinasosɛm ho. Sɛ yɛde yɛ adwuma a, yebenya nkɔso wɔ Onyankopɔn som mu sɛ nnipa a wɔdɔ Yehowa na “wɔatete [wɔn adwene] ma etumi hu papa ne bɔne mu nsonsonoe.”—Hebrifo 5:14.
2 Ɛnnɛ ne bere a ehia paa sɛ yedwinnwen Bible nnyinasosɛm ho. Nea enti a ɛte saa ne sɛ da biara, nneɛma sesa wɔ wiase ma enti sɛ wɔhyɛ mmara pii sɛ dɛn ara mpo a, ɛrentumi nni nsɛm a ebesisi yɛn akwan mu no nyinaa ho dwuma. Nea ɛrekɔ so wɔ ayaresa mu no ma yɛte asɛm yi ase, titiriw nea ɛfa nnuru ne akwan a wɔfa so de mogya sa yare ho no. Eyi yɛ asɛnhia ma wɔn a wɔpɛ sɛ wotie Yehowa no nyinaa. Ne nyinaa mu no, sɛ yɛte Bible nnyinasosɛm a ehia ase a, ɛbɛboa yɛn ma yɛasisi gyinae a ɛbɛma yɛanya ahonim pa na yɛde yɛn ho asie Onyankopɔn dɔ mu. (Mmebusɛm 2:6-11) Ma yɛnhwɛ nnyinasosɛm yi bi.
NKWA NE MOGYA YƐ KRONKRON
3, 4. Bere bɛn na Kyerɛwnsɛm no dii kan kae sɛ mogya yɛ kronkron, na egyina nnyinasosɛm bɛn so?
3 Bere a Kain kum Habel no, ankyɛ koraa na Yehowa kyerɛe sɛ nkwa ne mogya wɔ abusuabɔ kɛse na ɛyɛ kronkron nso. Onyankopɔn ka kyerɛɛ Kain sɛ: “Tie! Wo nua no mogya fi asase so reteɛm frɛ me.” (Genesis 4:10) Yehowa ani so no, na Habel mogya gyina hɔ ma ne nkwa a ne nua no twaa so yayaayaw no. Enti yebetumi aka sɛ Habel mogya su frɛɛ Onyankopɔn sɛ ɔntɔ ne so werɛ.—Hebrifo 12:24.
4 Noa bere so Nsuyiri no akyi no, Onyankopɔn maa nnipa kwan sɛ wobetumi adi mmoa nam, na ɛnyɛ wɔn mogya. Onyankopɔn kae sɛ: “Ɔhonam ne ne kra, kyerɛ sɛ, ne mogya, nkutoo na munnni. Na mo kra mogya nso, mebisa.” (Genesis 9:4, 5) Wɔde mmara yi maa Noa asefo nyinaa, na ayɛ adwuma abesi nnɛ. Esi so dua sɛ aba a ɛwɔ Onyankopɔn asɛm a ɔka kyerɛɛ Kain no mu no da so yɛ adwuma—ɛne sɛ, mogya gyina hɔ ma abɔde nyinaa kra anaa wɔn nkwa. Afei nso saa asɛm no kyerɛ sɛ, onipa biara a ɔde nkwa ne mogya bedi agorɔ no, Yehowa, Nkwamafo no, ne no bedi.—Dwom 36:9.
5, 6. Dɛn na Mose Mmara no kae a ɛma yehu sɛ mogya yɛ kronkron na ɛsom bo? (Hwɛ adaka a n’asɛmti ne “ Bu Mmoa Nkwa” no nso.)
5 Mose Mmara no nso ma yehu sɛ mogya gyina hɔ ma nkwa na ɛyɛ kronkron. Yɛkenkan wɔ Leviticus 17:10, 11 sɛ: “Israelni anaa ɔhɔho a wabɛsoɛ mo a obedi mogya biara no, mɛma m’ani asã ɔkra a odi mogya no, na metwa no afi ne man mu. Na ɔhonam biara kra wɔ mogya mu, na afɔremuka no so na mede ama mo sɛ momfa mpata mma mo kra, na mogya na wɔde pata ma bɔne, efisɛ emu na ɔkra no wɔ.” *—Hwɛ adaka a n’asɛmti ne, “ Mogya Wɔ Tumi a Ɛpata Bɔne.”
6 Sɛ wokum aboa na sɛ wɔremfa ne mogya ngu afɔremuka so a, na ɛsɛ sɛ wohwie gu fam. Enti sɛnkyerɛnne kwan so no, ɛte sɛ nea wɔresan de nkwa no ama ne Wura. (Deuteronomium 12:16; Hesekiel 18:4) Nanso hyɛ no nsow sɛ na ɛho nhia sɛ Israelfo no haw wɔn ho boro so sɛ wɔbɛma mogya no nyinaa afi aboa no mu. Sɛ Israelni nya kum aboa ma ne mogya sɔn sɛnea ɛsɛ a, na obetumi adi a n’ahonim renhaw no, efisɛ mogya no a wahwie agu no kyerɛ sɛ obu Nkwamafo no.
7. Dɛn na Dawid yɛ de kyerɛe sɛ obu mogya sɛ ɛyɛ kronkron?
7 Dawid, “ɔbarima a [Onyankopɔn] koma da no so” no tee nnyinasosɛm a ɛwɔ Onyankopɔn mmara mu a ɛfa mogya ho no ase. (Asomafo Nnwuma 13:22) Bere bi, na osukɔm de no paa, na ne mmarima no mu mmiɛnsa bɔ wuraa wɔn atamfo nsraban mu kɔsaw nsu fii abura mu brɛɛ no. Dɛn na Dawid yɛe? Obisae sɛ: “Mmarima a wɔde wɔn kra too wɔn nsam yi mogya na mennom anaa?” Dawid ani so no, na nsu no te sɛ ne mmarima no mogya. Enti ɛwom sɛ na osukɔm de no deɛ, nanso “ohwie guu fam maa Yehowa.”—2 Samuel 23:15-17.
8, 9. Bere a wɔtew Kristofo asafo no, Onyankopɔn adwene wɔ nkwa ne mogya ho no sesae anaa? Kyerɛkyerɛ mu.
8 Noa bere so Nsuyiri no akyi bɛyɛ mfe 2,400, ne bere a wɔde Mmara apam no mae no akyi bɛyɛ mfe 1,500 no, Yehowa nam honhom so maa tete Kristofo asafo no akwankyerɛ kuw kyerɛwee sɛ: “Honhom kronkron no ne yɛn ankasa nso mpɛ sɛ yɛde adesoa foforo biara to mo so, gye eyinom a ehia yi, sɛ montwe mo ho mfi nneɛma a wɔde abɔ afɔre ama abosom ne mogya ne mmoa a wɔakum wɔn a wɔanhwie wɔn mogya angu ne aguamammɔ ho.”—Asomafo Nnwuma 15:28, 29.
9 Ɛda adi pefee sɛ tete akwankyerɛ kuw no hui sɛ mogya yɛ kronkron, na sɛ obi amfa anni dwuma yiye a, ɛyɛ bɔne te sɛ abosonsom ne aguamammɔ anaa nna mu ɔbrasɛe pɛpɛɛpɛ. Saa ara na nokware Kristofo a wɔwɔ hɔ nnɛ nso gye di. Bio nso, Bible nnyinasosɛm a wɔde susuw nsɛm ho nti, wotumi sisi gyinae a ɛsɔ Yehowa ani wɔ mogya ho nsɛm mu.
AYARESA A WƆDE MOGYA YƐ ADWUMA WOM
10, 11. (a) Yehowa Adansefo bu mogya ne mogya mu nneɛma atitiriw a wɔde ma obi no sɛn? (b) Mogya ho nsɛm bɛn na ɛbɛsono Kristoni biara adwene wɔ ho?
10 Yehowa Adansefo nim sɛ ‘mogya a wɔbɛtwe wɔn ho afi ho’ no kyerɛ sɛ ɛnsɛ sɛ wogye mogya, wɔtwe ma afoforo, anaa wɔtwe wɔn ankasa de si hɔ na akyiri yi wɔasan de ama wɔn. Wobu Onyankopɔn mmara, enti wonnye nneɛma atitiriw nnan a ɛbom yɛ mogya no nso: mogya mu nkwammoaa kɔkɔɔ, mogya mu nkwammoaa fitaa, mogya mu nkwammoaa ntraantraa, ne mogya mu nsu.
11 Ɛnnɛ wotumi fa akwan bi so kyekyɛ mogya mu nneɛma atitiriw yi biara mu nketenkete, na wɔde yɛ nneɛma pii. Kristoni betumi agye mogya mu nneɛma nketenkete a ɛte saa anaa? So obebu no sɛ ɛyɛ “mogya”? Eyi yɛ asɛm a ɛsɛ sɛ obiara si ho gyinae. Ɛsɛ sɛ obiara si ne gyinae nso wɔ nnuruyɛ bi a wɔde onipa no ankasa mogya yɛ adwuma te sɛ mogya a wɔsɔn so wɔ afiri mu (hemodialysis), mogya a wɔfra mu (hemodilution), ne mogya a wɔma ɛsan begu nipadua mu wɔ oprehyɛn mu (cell salvage). Nanso nea wɔatwe asi hɔ nka ho.—Hwɛ Nkekaho a n’asɛmti ne “Mogya mu Nneɛma Nketenkete ne Ayaresa Ahorow Bi.”
12. Dɛn na ɛsɛ sɛ yɛyɛ wɔ nsɛm a obiara betumi de n’ahonim asi ho gyinae mu?
12 Sɛ obiara betumi asi gyinae a ɔpɛ wɔ asɛm bi ho a, ɛno kyerɛ sɛ nea ɔbɛyɛ no mfa Yehowa ho anaa? Ɛnte saa, efisɛ nea yedwen ho ne nea ɛwɔ yɛn komam no ho hia Yehowa yiye. (Kenkan Mmebusɛm 17:3; 24:12.) Enti sɛ yɛbɔ mpae yɛ nhwehwɛmu hu aduru anaa ayaresa ho nsɛm bi a, ɛsɛ sɛ yetie yɛn ahonim a yɛde Bible atete no no. (Romafo 14:2, 22, 23) Nanso ɛnyɛ afoforo ahonim na ɛsɛ sɛ ɛkyerɛ yɛn nea yɛnyɛ, na saa ara nso na ɛnsɛ sɛ yebisa afoforo sɛ, “Sɛ ɛyɛ wo a, anka wobɛyɛ dɛn?” Nsɛm a ɛte saa mu no, Kristoni biara “bɛsoa n’ankasa adesoa.” *—Galatifo 6:5; Romafo 14:12; hwɛ adaka a n’asɛmti ne, “ So Mibu Mogya sɛ Ade Kronkron?”
YEHOWA MMARA KYERƐ SƐ ƆYƐ AGYA A ƆWƆ ƆDƆ
13. Dɛn na Yehowa mmara ne ne nnyinasosɛm ma yehu wɔ ne ho? Kyerɛkyerɛ mu.
13 Mmara ne nnyinasosɛm a ɛwɔ Bible mu no ma yehu sɛ Yehowa yɛ Mmarahyɛfo nyansafo ne Agya a ɔwɔ ɔdɔ a odwen ne mma yiyedi ho kɛse. (Dwom 19:7-11) Ɛwom, ɛnyɛ ayaresa nti na wɔhyɛɛ mmara sɛ ‘yɛntwe yɛn ho mfi mogya ho,’ nanso ɛbɔ yɛn ho ban na yɛannya nyarewa a wɔn a wogye mogya tumi nya no bi. (Asomafo Nnwuma 15:20) Nokwarem no, nnuruyɛfo pii kyerɛ sɛ ɛnnɛ, ayaresa a eye paa ne sɛ bere a wɔreyɛ obi oprehyɛn no, wɔremma no mogya. Nokware Kristofo deɛ, nsɛm a ɛtete saa no si so dua ma wɔn sɛ Yehowa nyansa nni ano, na ɔyɛ Agya a ɔwɔ ɔdɔ.—Kenkan Yesaia 55:9; Yohane 14:21, 23.
14, 15. (a) Mmara bɛn na ɛma yehu sɛ Onyankopɔn dɔ ne nkurɔfo? (b) Wobɛyɛ dɛn de mmara a ɛbɔɔ wɔn ho ban yi mu nnyinasosɛm ayɛ adwuma?
14 Onyankopɔn mmara a ɔde maa tete Israel no pii ma ɛda adi sɛ odwen ne nkurɔfo ho. Ɛho nhwɛso baako ne sɛ, sɛ Israelni si fie a, na mmara no hwehwɛ sɛ ogye ban wɔ dan no atifi na obi amfi hɔ ammɛhwe fam, efisɛ na wɔtaa yɛ nneɛma pii wɔ hɔ. (Deuteronomium 22:8; 1 Samuel 9:25, 26; Nehemia 8:16; Asomafo Nnwuma 10:9) Onyankopɔn hyɛɛ mmara nso sɛ wɔnhwɛ wɔn anantwi yiye na wɔankɔpem obi. (Exodus 21:28, 29) Sɛ obi bu n’ani gu mmara a ɛtete saa so a, na ɛkyerɛ sɛ onnwen afoforo yiyedi ho koraa na ebetumi ama wadi mogya ho fɔ.
15 Wobɛyɛ dɛn de mmara yi mu nnyinasosɛm ayɛ adwuma? Wubetumi abisa wo ho sɛ, me kar ne me karka te sɛn? Me nyɛmmoa, me fie, m’adwuma mu, ne nneɛma a mede gye m’ani nso te sɛn? Aman bi so no, akwanhyia na ekunkum mmerante ne mmabaa kɛse, efisɛ wɔyɛ nneɛma a ɛho nhia de wɔn nkwa to asiane mu. Nanso mmerante ne mmabaa a wɔpɛ sɛ wɔtena Onyankopɔn dɔ mu no bu nkwa ma enti wɔnyɛ nneɛma a ebetumi atwa wɔn nkwa so mfa nnyigye wɔn ani. Wonni mmofrasɛm nsusuw sɛ woyɛ aberante anaa ababaa a, biribiara ntumi nyɛ wo. Mmom wɔpɛ sɛ wɔn ani gye wɔn mmabunbere mu, enti wɔnyɛ nneɛma a ɛbɛma wɔahu amane.—Ɔsɛnkafo 11:9, 10.
16. Bible nnyinasosɛm bɛn na ɛfa nyinsɛn a woyi gu ho? (Hwɛ ase hɔ asɛm no nso.)
16 Nkokoaa a wɔhyɛ yafunu mu mpo nkwa som bo wɔ Onyankopɔn ani so. Tete Israel no, sɛ obi kɔpem ɔpemfo na sɛ ɔbea no anaasɛ ne ba no wu a, Onyankopɔn fa no sɛ onii no akum onipa, enti ɛsɛ sɛ ɔde ‘ɔkra si ɔkra ananmu.’ * (Kenkan Exodus 21:22, 23.) Enti hwɛ sɛnea Yehowa bɛte nka bere a ohu sɛ afe biara nkurɔfo hyɛ da yi mmofra a wɔhyɛ yafunu mu mpempem pii gu no. Adwene a nnipa pii de yɛ saa ne sɛ wɔpɛ sɛ wɔyɛ nea wɔn ho bɛtɔ wɔn na wobu bra biara a wɔpɛ.
17. Sɛ ɔbea bi yii nyinsɛn gui ansa na ɔresua Onyankopɔn mmara a, dɛn na wobɛka de akyekye ne werɛ?
17 Na sɛ ɔbea bi yii nyinsɛn gui ansa na ɔrebesua Bible nso ɛ? Onyankopɔn renhu no mmɔbɔ anaa? Ɛnte saa koraa! Nokwasɛm ne sɛ, Yehowa begyina Yesu mogya a ohwie gui no so de ɔbɔnefo a onu ne ho ampa no bɔne afiri no. (Dwom 103:8-14; Efesofo 1:7) Kristo ankasa mpo kae sɛ: “Mamma sɛ merebɛfrɛ treneefo, na mmom merebɛfrɛ nnebɔneyɛfo de wɔn akɔ adwensakra mu.”—Luka 5:32.
NNYA NNIPA HO ADWEMMƆNE!
18. Bible mu asɛm bɛn na ɛma yehu nea enti a nkurɔfo taa di awu no?
18 Yehowa mpɛ sɛ yepira afoforo. Nanso ɔmpɛ sɛ yɛde sõ hɔ ara; ɔpɛ sɛ yeyi ɔtan a ɛtaa ma nkurɔfo di awu no nso fi yɛn komam. Ɔsomafo Yohane kyerɛwee sɛ: “Obiara a ɔtan ne nua no yɛ owudifo.” (1 Yohane 3:15) Onipa a ɔte saa no, ɛnyɛ sɛ ɔmpɛ ne nua no asɛm kɛkɛ, na mmom ne yam a, anka wawu. Ebia ɔkwan a onii no bɛfa so akyerɛ sɛ ɔtan obi ne sɛ ɔbɛsɛe ne din anaasɛ ɔbɛbɔ no sobo a sɛ asɛm no yɛ nokware a, anka Yehowa bebu no atɛn. (Leviticus 19:16; Deuteronomium 19:18-21; Mateo 5:22) Enti ɛho hia sɛ yɛbɔ mmɔden yi afoforo ho adwemmɔne biara fi yɛn komam!—Yakobo 1:14, 15; 4:1-3.
19. Nnipa a wɔde Bible nnyinasosɛm yɛ adwuma no bebu Dwom 11:5 ne Filipifo 4:8, 9 sɛn?
19 Wɔn a nkwa ho hia wɔn sɛnea ehia Yehowa a wɔpɛ sɛ wɔde wɔn ho sie Onyankopɔn dɔ mu no mfa wɔn ho nhyɛ biribiara a awudisɛm wom mu. Dwom 11:5 ka sɛ: “Obiara a n’ani gye awudisɛm ho no, [Yehowa] kra kyi no koraa.” Ɛnyɛ su a Onyankopɔn wɔ nko na kyerɛwsɛm yi ma yehu; mmom ɛyɛ nnyinasosɛm a ɛsɛ sɛ yɛde bɔ yɛn bra. Ɛka wɔn a wɔdɔ Onyankopɔn no ma enti wɔmfa biribiara a ɛbɛma obi ani agye awudisɛm ho nnye wɔn ani. Afei nso esiane sɛ wɔka sɛ Yehowa yɛ “asomdwoe Nyankopɔn” nti, n’asomfo de nea ɛyɛ fɛ, ɔbra pa ne nea ɛsɛ ayeyi ne nea ɛde asomdwoe ba hyɛ wɔn adwene ne wɔn koma mu.—Kenkan Filipifo 4:8, 9.
TWE WO HO FI AKUW A WODI MOGYA HO FƆ HO
20-22. Kristofo yɛ wɔn ade sɛn wɔ wiase no ho, na dɛn ntia?
20 Onyankopɔn bu Satan wiase no nyinaa sɛ edi mogya ho fɔ. N’amammui nhyehyɛe a Kyerɛwnsɛm no ka ho asɛm sɛ ɛte sɛ aboa a ne ho yɛ hu no akunkum nnipa ɔpepem pii, na Yehowa asomfo bebree mpo ka ho. (Daniel 8:3, 4, 20-22; Adiyisɛm 13:1, 2, 7, 8) Aguadifo ne nyansahufo a wɔne wiase tumidi a ɛte sɛ aboa no redi nsawɔso no ayeyɛ akode hyeaman a ɛso bi mmae da, na wɔanya wɔn ho tam. “Wiase nyinaa da ɔbɔnefo no tumi mu” ampa!—1 Yohane 5:19.
21 Yesu akyidifo nyɛ “wiase no fã,” na wɔne amanyɔsɛm nni hwee yɛ na wɔnkɔ ko nso. Ɛno nti wɔn ankasa nni mogya ho fɔ na akuw a wodi mogya ho fɔ asodi biara nna wɔn so. * (Yohane 15:19; 17:16) Wosuasua Kristo, enti sɛ afoforo taa wɔn a, wɔne wɔn mfa nsi ani. Mmom no, wɔdɔ wɔn atamfo, na wɔbɔ mpae mpo ma wɔn.—Mateo 5:44; Romafo 12:17-21.
22 Nea ɛsen ne nyinaa no, nokware Kristofo twe wɔn ho fi “Babilon Kɛse,” a ɛyɛ wiase nyinaa atoro som ahemman a edi mogya ho fɔ kɛse paa no ho. Onyankopɔn Asɛm ka sɛ: “Ne mu na wohuu adiyifo ne akronkronfo ne wɔn a wɔakunkum wɔn asase so nyinaa mogya.” Enti wɔbɔ yɛn kɔkɔ sɛ: “Mumfi ne mu, me man.”—Adiyisɛm 17:6; 18:2, 4, 24.
23. Sɛ wɔka sɛ yɛntwe yɛn ho mfi Babilon Kɛse ho a, ɛkyerɛ sɛn?
23 Sɛ obi twa ne din mu fi asɔre bi mu a, ɛno nkutoo nkyerɛ sɛ ɔne Babilon Kɛse no atwam koraa. Nea ɛsɛ sɛ onii no yɛ ka ho ne sɛ obekyi nnebɔne a atoro som pene so anaa wogye tom no. Ebi ne ɔbrasɛe, amanyɔsɛm, ne sikanibere. (Kenkan Dwom 97:10; Adiyisɛm 18:7, 9, 11-17) Hwɛ sɛnea saa nneɛma yi taa de mogyahwiegu ba!
24, 25. (a) Sɛ obi a odi mogya ho fɔ nu ne ho a, dɛn na Onyankopɔn gyina so de ne bɔne firi no? (b) Eyi kae yɛn nhyehyɛe bɛn wɔ Bible mu?
24 Ansa na yɛrebehu nokware som no, na yɛn mu biara boa Satan wiase no wɔ ɔkwan bi so, enti yebetumi aka sɛ yedii mogya ho fɔ. Nanso, yɛsakrae na yenyaa Kristo agyede afɔre no mu gyidi, na yehyiraa yɛn nkwa so maa Onyankopɔn. Ɛno nti Onyankopɔn huu yɛn mmɔbɔ na ɔbɔɔ yɛn ho ban wɔ honhom mu. (Asomafo Nnwuma 3:19) Ahobammɔ a ɛte saa no ma yɛkae guankɔbea nkurow a wɔaka ho asɛm wɔ Bible mu no.—Numeri 35:11-15; Deuteronomium 21:1-9.
25 Ná saa nhyehyɛe no te sɛn? Sɛ Israelni nsa pa na okum obi a, na ɛsɛ sɛ oguan kɔ guankɔbea nkurow no bi mu. Sɛ atemmufo a wɔfata hwehwɛ asɛm no mu wie a, onipakumfo no tena guankɔbea kurow no mu kosi sɛ ɔsɔfopanyin no bewu. Afei obetumi akɔtena baabi a ɔpɛ. Eyi nyɛ nhwɛso fɛfɛ a ɛkyerɛ sɛ Onyankopɔn wɔ mmɔborɔhunu na obu nnipa nkwa anaa? Sɛnea na tete guankɔbea nkurow te no, Onyankopɔn ayɛ nhyehyɛe bi saa, na egyina Kristo afɔre no so. Enti sɛ yɛanhyɛ da na yebu Onyankopɔn mmara a ɛkyerɛ sɛ nkwa ne mogya yɛ kronkron no so a, saa nhyehyɛe yi gye yɛn fi owu mu. W’ani nsɔ nhyehyɛe yi? Dɛn na woyɛ a, ɛbɛkyerɛ sɛ w’ani sɔ? Ade baako a wubetumi ayɛ ne sɛ nhyehyɛe a Onyankopɔn de bɔ yɛn ho ban no, wobɛto nsa afrɛ afoforo ama wɔabegye atom. Seesei a “ahohiahia kɛse” no rebɛn ntɛmntɛm yi, saa bere yi paa na ehia sɛ woyɛ saa.—Mateo 24:21; 2 Korintofo 6:1, 2.
KA AHENNI ASƐM NO FA KYERƐ SƐ WUBU NKWA
26-28. Ɔkwan bɛn so na tebea a yɛwom nnɛ no te sɛ odiyifo Hesekiel de no, na yɛbɛyɛ dɛn de yɛn ho asie Onyankopɔn dɔ mu?
26 Onyankopɔn nkurɔfo a wɔwɔ hɔ nnɛ no tebea ma yɛkae odiyifo Hesekiel a ɔtenaa ase tete no. Yehowa paw no sɛ ɔnyɛ ɔwɛmfo a ɔbɛbɔ Israel man no kɔkɔ ama no. Onyankopɔn kae sɛ: “Tie m’anom asɛm na fa bɔ wɔn kɔkɔ ma me.” Sɛ Hesekiel anyɛ adwuma no na wobuu Yerusalemfo atɛn kunkum wɔn a, anka ɛbɛma wɔn mogya ho asodi abɛda no so. (Hesekiel 33:7-9) Nanso Hesekiel tiei ma enti wanni mogya ho fɔ.
27 Ɛnnɛ, Satan wiase no nyinaa awiei abɛn. Enti Yehowa Adansefo bu no sɛ ɛyɛ wɔn asɛde na ɛyɛ hokwan sɛ wɔbɛka Onyankopɔn “aweredi da” bere a wɔreka Ahenni asɛm no. (Yesaia 61:2; Mateo 24:14) Woreyɛ adwuma a ɛho hia yi bi denneennen? Ɔsomafo Paulo amfa n’asɛnka adwuma anni agorɔ. Ɛno nti otumi kae sɛ: “Me ho afi wɔ nnipa nyinaa mogya ho, efisɛ mamfa Onyankopɔn agyinatu biara ankame mo.” (Asomafo Nnwuma 20:26, 27) Nhwɛso pa a yebetumi asuasua bɛn ara ni!
28 Nanso sɛ yɛde yɛn ho besie Agya pa Yehowa dɔ mu a, ɛnyɛ nea ehia ara ne sɛ yebebu nkwa ne mogya sɛnea Yehowa bu no no. Ɛsɛ sɛ yɛma yɛn ho nso tew anaa yɛyɛ kronn wɔ n’ani so, na ɛno na yebesua wɔ ti a edi hɔ no mu.
^ nky. 5 Nsɛmma nhoma bi kaa Onyankopɔn asɛm a ɛne sɛ ‘mogya mu na ɔkra no wɔ’ no ho asɛm sɛ: “Yebetumi afa saa asɛm no sɛ kasakoa deɛ, nanso sɛ yɛfa no sɛnea ɛte no ara nso a, ɛyɛ nokware: sɛ yɛbɛtena nkwa mu a, egyina mogya nkwammoaa no biara so.”—Scientific American.
^ nky. 12 Hwɛ August 2006 Awake! a Yehowa Adansefo tintimii no kratafa 3-12.
^ nky. 16 Bible nsɛm asekyerɛ nhoma akyerɛwfo ka sɛ sɛnea wɔkaa asɛm no wɔ Hebri kyerɛwsɛm yi mu no “da adi sɛ asɛm no ntumi mfa ɔbea no nkutoo a biribi bɛyɛ no ho.” Hyɛ no nsow nso sɛ Bible nka sɛ gye sɛ akokoaa no adi asram dodow bi ansa na Yehowa abu onii no atɛn.
^ nky. 21 Hwɛ Ti 5, “Sɛnea Yɛbɛtwe Yɛn Ho Afi Wiase no Ho.”
^ nky. 70 Sɛ wopɛ eyi ho nsɛm pii a, hwɛ Nkekaho a n’asɛmti ne “Mogya mu Nneɛma Nketenkete ne Ayaresa Ahorow Bi” no.


text:
BIBLE MU AKORADE | YESAIA 63-66
Ɔsoro Foforo ne Asase Foforo no Bɛma Yɛadi Ahurusi Kɛse
Ɛbɔ a Onyankopɔn ahyɛ wɔ Yesaia ti 65 sɛ ɔbɛyɛ biribiara foforo no, sɛnea ɛte biara ɛbɛbam. Enti Yehowa kaa no te sɛ nea egu so renya mmamu.
Yehowa rebɔ ɔsoro foforo ne asase foforo, na yɛrenkae kan nneɛma no bio
Ɛdɛn ne ɔsoro foforo no?
Ɛyɛ aban foforo a ɛde trenee bɛba asase so
Efii ase dii tumi afe 1914 bere a Kristo bɛyɛɛ Onyankopɔn Ahenni no so Hene no
Ɛdɛn ne asase foforo no?
Ɛyɛ nnipa a wofi aman, kasa, ne mmusua nyinaa mu. Wofi wɔn komam brɛ wɔn ho ase ma ɔsoro nniso foforo anaa aban no
Wɔka sɛ yɛrenkae kan nneɛma no bio a, ɛkyerɛ sɛn?
Nneɛma a yɛkae a ɛma yedi yaw no, ne nyinaa befi hɔ
—honam mu yaw oo, adwene mu yaw oo, awerɛhow oo, ne nyinaa betwam
Nnipa anokwafo ani begye wɔn nkwa nna nyinaa. Da biara nea ɛbɛkɔ so no bɛyɛ anigye nko ara; yɛrenkae biribiara nsu


text:
Mateo 25Nkwa Asem (NA-TWI)
Mmabaa du no ho bɛ
25 “Ɔsoro ahenni te sɛ mmabaa du bi a wɔfaa wɔn akanea sɛ wɔrekohyia ayeforokunu. 2 Na mmabaa no mu baanum yɛ anyansafo ɛnna baanum nso yɛ nkwaseafo. 3 Wɔn mu nkwaseafo no rekɔ no, wɔamfa krasin a sɛ nea ɛwɔ akanea no mu sa a, wɔde begu mu. 4 Nanso, wɔn mu anyansafo no de, wɔrekɔ no, wɔfaa krasin kaa wɔn akanea ho de kɔe.
5 “Ayeforokunu no amma ntɛm, enti wofitii ase totɔɔ nko, dedae. 6 Ɔdasum na wɔtee nteɛteɛm se, ‘Ayeforokunu no reba! Mumfi adi nkohyia no!’
7 “Mmabaa yi nyinaa sɔre buebuee wɔn akanea no. 8 Nkwaseafo no srɛɛ anyansafo no sɛ, ‘Momma yɛn mo krasin no bi ngu yɛn akanea mu na ɛredum.’
9 “Anyansafo no ka kyerɛɛ wɔn se, ‘krasin a yɛwɔ no sua. Monkɔ kurom nkɔtɔ bi.’
10 “Wɔrekɔtɔ krasin no pɛ, na ayeforokunu no bae. Enti, wɔn a wɔasiesie wɔn ho no ne ayeforokunu no kɔɔ n’apontow no ase, na wɔtoo ɔpon no mu.
11 “Akyiri yi a baanum no san bae no, wogyinaa ɔpon no akyi frɛe se, ‘Owura, hiɛ yɛn!’
12 “Nanso, ɔka kyerɛɛ wɔn se, ‘Mumfi hɔ nkɔ. Minnim mo!’
13 “Enti, monwɛn, na munnim da anaa dɔn ko a, mɛsan aba.
Apaafo baasa bi ho bɛ
14 “Bio, ɔsoro ahenni te sɛ ɔbarima bi a ɔretu kwan akɔ ɔman foforo bi so. Ɔrekɔ no, ɔfrɛɛ n’apaafo baasa maa wɔn mu biara sika a ɛfata sɛ wɔmfa nyɛ adwuma.
15 “Ɔmaa ɔbaako sidi mpem anum. Ɔmaa nea odi hɔ no sidi mpem abien, ɛnna ɔmaa nea otwa to no sidi apem. 16 Ɔpaani a ɔmaa no sidi mpem anum no de sika no kodii gua, nyaa mfaso sidi mpem anum kaa ho. 17 Nea onyaa sidi mpem abien no nso, de sika no kɔyɛɛ adwuma, nyaa mfaso sidi mpem abien kaa ne sika no ho.
18 “Nanso, ɔpaani a ne wura maa no sidi apem no de, ɔkotuu fam de sika no siee hɔ.
19 “Mmere bi akyi, wɔn wura no fi akwantum bae. Ɔfrɛɛ apaafo baasa yi sɛ wommebu nkontaa nkyerɛ no. 20 Nea ɔmaa no sidi mpem anum no brɛɛ no sidi mpem du.
21 “Ne wura no ka kyerɛɛ no se, ‘Mo, akoa pa ne nokwafo, woadi kakraa yi ho nokware, mede wo besi nneɛma pii so panyin. Bra, na me ne wo nni dɛ!’
22 “Ɔpaani a ɔmaa no sidi mpem abien no nso bae. Ɔka kyerɛɛ ne wura no se, ‘Worekɔ no, womaa me sidi mpem abien. Mede yɛɛ adwuma, na manya sidi mpem abien aka ho.’
23 “Ne wura no ka kyerɛɛ no se, ‘Mo, akoa pa ne nokwafo, woadi kakraa yi ho nokware, mede wo besi nneɛma pii so panyin. Bra, na me ne wo nni dɛ!’
24 “Ɔpaani a onyaa sidi apem no nso bae. Ɔka kyerɛɛ ne wura no se, ‘Owura, minim sɛ woyɛ onipa a woyɛ den. Wutumi twa wɔ nea wunnuae, ɛnna wutumi boaboa ano wɔ nea wompetee; 25 enti misuroe na mede wo sika no kɔkyɛɛ fam, enti w’ade ni!’
26 “Ne wura no ka kyerɛɛ no se, ‘Akoa bɔne ne onihafo! Wunim sɛ mitumi twa wɔ nea minnuae, na mitumi boaboa ano wɔ nea mempetee a, 27 anka ɛsɛ sɛ wode sika no yɛ adwuma nya ho mfaso to hɔ ma me. 28 Munnye ne nsam sika no, na momfa nkɔma nea onyaa sidi ɔpedu no. 29 Obiara a ɔde nea wɔde ama no no bɛyɛ ade pa no, wɔde bi bɛka ne ho. Na obiara a wamfa nea wɔde ama no no anyɛ ade pa no, nea ɔwɔ no mpo, wɔbegye afi ne nsam. 30 Montow akoa a ne ho nni mfaso yi nkyene sum kabii mu; ɛhɔ na osu ne agyaadwo wɔ.
Atemmu da no
31 “Na sɛ, Onipa Ba no ba n’anuonyam mu a abɔfo nyinaa ka ne ho a, saa bere no na ɔbɛtena n’anuonyam ahengua no so. 32 Na wɔbɛboaboa aman nyinaa ano n’anim. Na ɔbɛpaw nnipa no mu sɛnea oguanhwɛfo paw nguan fi mmirekyi mu; 33 na ɔde nguan no begyina ne nifa so, na ɔde mmirekyi no agyina ne benkum so.
34 “Ɛno na, Ɔhene no, bɛka akyerɛ wɔn a wogyina ne nifa so no se, ‘Mo a m’agya ahyira mo, mommra mmɛfa ahenni a wɔasiesie ama mo fi wiase mfitiase no nni! 35 Ɔkɔm dee me, na momaa me aduan dii. Osukɔm dee me, na momaa me nsu nomee. Meyɛɛ ɔhɔho, na mode me kɔɔ mo fi. 36 Medaa adagyaw, na mufuraa me ntama. Meyaree, na mobɛsraa me. Medaa afiase, na mobɛhwɛɛ me.’
37 “Saa bere no mu na atreneefo no bebisa se, ‘Owura, da bɛn na yehuu wo sɛ ɔkɔm de wo a, yɛmaa wo aduan, na osukɔm de wo a, yɛmaa wo nsu nomee? 38 Afei, da bɛn na yehuu sɛ woyɛɛ ɔhɔho a, yɛde wo kɔɔ yɛn fi, anaasɛ wodaa adagyaw a, yefuraa wo ntama? 39 Afei, da bɛn na yehuu sɛ woyare a, yɛbɛsraa wo, anaasɛ wodaa afiase a, yɛbɛhwɛɛ wo?’
40 “Na me, Ɔhene no, bebua wɔn se, ‘Sɛ moayɛ ama me nuanom nkumaa yi mu baako yi, moayɛ ama me!’
41 “Afei, mɛdan m’ani akyerɛ wɔn a wogyina me benkum so no aka akyerɛ wɔn se, ‘Mo a wɔadome mo, wɔmfa mo nkogu ogyatanaa a, ennum da a, wɔasɔ ama ɔbonsam ne n’ahokafo no mu. 42 Na ɔkɔm dee me, moamma me aduan anni. Osukɔm dee me,moamma me nsu annom. 43 Meyɛɛ ɔhɔho, moamfa me ankɔ mo fi. Medaa adagyaw, moamfura me ntama. Meyaree, moammɛsra me. Medaa afiase, moammɛhwɛ me.’
44 “Wɔn nso bebua no se, ‘Awurade, da bɛn na yehuu wo sɛ ɔkɔm dee wo, anaasɛ osukɔm dee wo, anaasɛ woyɛɛ ɔhɔho, anaasɛ wodaa adagyaw, anaasɛ woyaree, anaasɛ wodaa afiase, na yɛanyɛ nea ɛsɛ sɛ yɛyɛ amma wo?
45 “Na mebua wɔn se, ‘Sɛ moanyɛ amma nkumaa yi mu baako nti, moanyɛ amma me.’
46 “Na wɔbɛkɔ ahoyeraw a ɛto ntwa da mu, na atreneefo akɔ nkwa a enni awiei mu.”


text:
Aseda dwom
1Onyankopɔn, hu yɛn mmɔbɔ na hyira yɛn. Fa w’adɔe hwɛ yɛn, 2 na ama wiase nyinaa ahu wo pɛ; na ama aman nyinaa ahu wo pɛ; na ama aman nyinaa ahu wo nkwagye. 3 Ma adasamma nkamfo wo, O Onyankopɔn; ma nnipa nyinaa nkamfo wo! 4 Ma aman ani nnye na wɔnto ahosɛpɛw nnwom efisɛ, wubuu nnipa atɛntrenee na wokyerɛɛ aman a ɛwɔ asase so kwan. 5 Ma adasamma nkamfo wo, O, Onyankopɔn; ma nnipa nyinaa nkamfo wo! 6 Asase no abɔ n’aduan; Onyankopɔn, yɛn Nyankopɔn ahyira yɛn. 7 Onyankopɔn ahyira yɛn. Nnipa a wɔwɔ mmaa nyinaa nhyɛ no anuonyam.


text:
Peel ɔmansin Sukuu Kuw
Peel ɔmantam Sukuu Kuw (tete din: Engiresi Kasa Aban ɔmantam Sukuu Kuw a ɛtɔ so 19 yɛ ɔmantam sukuu a ɛhwɛ nnipa a wɔn dodow bɛyɛ 155,000 fi KG kosi JHS fo so wɔ bɛboro 230 sukuu ahorow mu wɔ Region of Peel wɔ Ontario, Canada (Amansin a ɛwɔ Caledon Brampton ne Mississauga)
Mprenpren, kuw no afa adwumayɛfo bɛboro 15,000 a wɔyɛ adwuman na eyi yɛ nea ɛso sen biara w) Peel Mantam hɔ. ɛyɛ nea ɛso a ɛto so abien wɔ Canada ɔman no nyinaa mu
Abakɔsɛm[sesa | edit source]
Wɔ afe 1969 mu no, nnipa 10 ka bom sɛ Peel Mpɔtam Kuw ma Nhomasua Wɔ afe 1969 mu no, saa kuw yi mufo boaa kurom hɔfo bɛboro ɔpepem 250 - ɔha mu nkyem 20, sɛ wode toto nnɛ hɔfo dodow ho a. Saa bere no mu kuw a wɔtew no nyaa sukuufo bɛboro 50,000 wɔ sukuu ahorow bɛyɛ 114 a na sika a ɛso wɔn asen yɛ dollar $41 (Sɛnea 2009 afe nkontaabu kyerɛ no)
Wɔ afe 1973 mu no, edin no sesae na wɔbefrɛɛ no Peel Kuw ma Nhomasua. Efi 1998 reba no mu no, na wɔfaa na wɔpenee edin a ɛne Peel ɔmantam Sukuu Kuw.
Wɔ September da edi kan, 2006 mu no, sukuu kuw bɔɔ amaneɛ sɛ, efi September da ɛto so 6, 2006 mu no, wɔbɛyɛ internet so dwumadi wɔ kasa 25 mu, a ne nyinaa wɔka wɔ Peel Mantam, na ɛyi bɛboa a wɔka kasa foforo de ka Engiresi kasa no.
nkekaho[sesa | edit source]
- Peel ɔmansin Sukuu Kuw (Akan/Twi)
- Peel ɔmansin Sukuu Kuw (English)


text:
NWB Fa Woadɔfo a Wobɛbɛn wɔn ho
M’ABAM ABU! Mɛyɛ dɛn agye meho afi Yehowa Adansefo no nsam?
MԐYԐ DԐN ATUMI AKA ME GYIDI AKYERԐ YEHOWA ADANSEFO A YԐNNYE AKYINNYE?
MOBETUMI ABOA ME M’ABԐN MADAMFO YEHOWA DANSENI? Ente saa, mɛyɛ dɛn atumi adi no adanse?
DԐN NA METUMI DE AMENA YEHOWA DANSENI A WOAKYERԐW ME KRATAA?
MԐYԐ DԐN ANYA ƆWԐN ABAN NHOMA AKYԐ?
MԐYԐ DԐN ABԐN MENUA YEHOWA DANSENI ƆBEA?
DԐN NA METUMI AKA AKYERԐ MENUA YEHOWA DANSENI BARIMA?
YԐN YEHOWA DANSEFO ABUSUA REPA YԐN KYԐW SԐ YԐSAN MMRA AHYEHYԐDE NO MU. So yɛnsan nkɔ mfa yɛnho nsie sɛ Kristofo ama yɛaboa y’abusua?
ME YEHOWA DANSENI ANTE ANYA KOKORAM NA OSURO PAA. Mɛyɛ dɛn atumi aboa no?
MԐYԐ DԐN ABԐN ME YEHOWA DANSENI DWUMAYԐNI?-Me Kristofo nnamfo kae kyerɛɛ me sɛ ɛnsɛ sɛ mene Yehowa Adansefo kasa nanso m’adwumayɛni yɛ bia nanso yɛabɛyɛ nnamfo. Dɛn na Ԑsɛ sɛ Meyɛ?
ƆKWAN BԐN SO NA M’ASƆRE MFA NSOM MFԐFO NNEDUAFO A WƆYԐ YEHOWA ADANSEFO?
>
DԐN AFOTUO NA MO DE BԐMA YEHOWA ADANSEFO AFOTUFO?
SAA ME YEHOWA DANSENI DAMFO NNYE YESU KRISTO NYAMEYԐ NTOM A, SO WOADOME NO AMA OGYA TARE NO?
NEA ԐSԐ SԐ WOHU AMA WOAGYE WOADƆFO AFI YEHOWA ADANSEFO NSAM-Ɔkwan ɛbɛma woabue Yehowa Danseni Damfo anaasɛ Abusuani Adwene Woatom?
This post is also available in:
Spanish Portuguese Czech Italian Russian Borɔfo


text:
Suasua Yesu Ahobrɛaseɛ ne N’ayamhyehyeɛ
“Kristo mpo hunuu amane maa mo, na ɔgyaa mo nhwɛsoɔ sɛ monni n’anammɔn akyi pɛɛ.”
1. Adɛn nti na yɛsuasua Yesu a, ɛka yɛn bɛn Yehowa?
SƐ YƐPƐ obi asɛm a, yɛtaa suasua no. Sɛ yɛhwɛ nnipa a wɔatena ase nyinaa a, Yesu Kristo paa na ɛsɛ sɛ yɛsuasua no. Adɛn ntia? Berɛ bi Yesu kaa sɛ: “Deɛ wahu me no ahunu Agya no nso.” (Yohane 14:9) Wei te saa, ɛfiri sɛ Yesu suasua n’Agya suban pɛpɛɛpɛ. Enti sɛ yɛsua Yesu ho ade a, na yɛresua Yehowa ho ade ara ne sa. Sɛ yɛsuasua Yesu a, ɛka yɛn bɛn Yehowa, otumfoɔ Pumpuni no. Hwɛ hokwan kɛseɛ ara a yɛanya!
2, 3. (a) Adɛn nti na Yehowa kaa Yesu asetena ho nsɛm pii kyerɛɛ yɛn? Deɛn na Onyankopɔn pɛ sɛ yɛyɛ? (b) Deɛn na yɛbɛsusu ho wɔ adesua yi ne nea ɛdi hɔ no mu?
2 Yehowa aka Yesu asetena ho nsɛm pii akyerɛ yɛn wɔ Bible mu. Adɛn ntia? Nea enti a ɛte saa ne sɛ Onyankopɔn pɛ sɛ yɛhu ne Ba no na yɛatumi asuasua no yie. (Kenkan 1 Petro 2:21.) Sɛ yɛhwɛ Bible mu a, yɛhu sɛ wɔde nhwɛsoɔ a Yesu yɛ maa yɛn no toto anammɔn ho. Ɛno kyerɛ sɛn? Ɛkyerɛ sɛ Yehowa pɛ sɛ yɛdi ne Ba no anammɔn akyi, na yɛsuasua biribiara a Yesu yɛeɛ. Ɛwom, na Yesu yɛ pɛ, nanso Yehowa nim sɛ yɛrentumi nsuasua ne Ba no pɛpɛɛpɛ. Mmom, Onyankopɔn pɛ sɛ yɛyɛ nea yɛbɛtumi biara suasua Yesu.
3 Momma yɛnhwɛ Yesu suban fɛfɛ no bi. Yɛbɛsusu Yesu ahobrɛaseɛ ne n’ayamhyehyeɛ ho wɔ adesua yi mu. Adesua a ɛdi hɔ no, yɛbɛhwɛ sɛnea ɔdaa akokoɔduro ne nhunumu adi. Yɛfa su biara a, ɛbɛma yɛanya nsɛmmisa mmiɛnsa yi ho mmuaeɛ: Dɛn na saa su no kyerɛ? Dɛn na Yesu yɛ de daa saa su no adi? Yɛbɛyɛ dɛn asuasua no?
YESU WƆ AHOBRƐASEƐ
4. Deɛn na ɛkyerɛ sɛ obi wɔ ahobrɛaseɛ?
4 Dɛn ne ahobrɛaseɛ? Nnipa pii yɛ ahomasoɔ na wɔdwene sɛ, sɛ obi brɛ ne ho ase a, ɔyɛ mmerɛ anaa ɔyɛ ohufo. Nanso, ɛyɛ nokorɛ saa? Ɛgye animia ne akokoɔduro na yɛatumi ada ahobrɛaseɛ adi. Sɛ obi wɔ ahobrɛaseɛ a, ɛkyerɛ sɛ ɔnyɛ ahantan anaa ahomasoɔ. Sɛ yɛbɛtumi abrɛ yɛn ho ase a, nea ɛdi kan no, ɛnsɛ sɛ yɛbu yɛn ho tra so. Nwoma bi a ɛkyerɛ Bible mu nsɛm ase ka sɛ: “Sɛ yɛwɔ ahobrɛaseɛ a, ɛma yɛhu sɛ yɛba fam koraa wɔ Onyankopɔn ani so.” Bio nso, sɛ yɛwɔ ahobrɛaseɛ a, yɛrennya adwene sɛ yɛn ho hia kyɛn afoforɔ. (Romafoɔ 12:3; Filipifoɔ 2:3) Esiane sɛ nnipa tɔ sin nti, ɛnyɛ mmerɛ sɛ yɛbɛda ahobrɛaseɛ adi. Sɛ yɛgye tom sɛ Yehowa ne Opumpuni no na yɛdwendwene ho suasua Yesu a, ɛbɛma yɛabrɛ yɛn ho ase.
Sɛ yɛwɔ ahobrɛaseɛ a, yɛrennya adwene sɛ yɛn ho hia kyɛn afoforɔ
5, 6. (a) Hwan ne ɔbɔfo panin Mikael? (b) Ɛdeɛn na Mikael yɛeɛ a ɛkyerɛ sɛ ɔwɔ ahobrɛaseɛ?
5 Deɛn na Yesu yɛ de kyerɛɛ sɛ ɔbrɛ ne ho ase? Ɛnyɛ nnɛ na Onyankopɔn Ba no fii aseɛ daa ahobrɛaseɛ adi. Ɔyɛɛ saa berɛ a na ɔyɛ ɔbɔfo tumfoɔ wɔ soro ne berɛ a ɔbaa asase so sɛ onipa a ɔyɛ pɛ no. Ma yɛnhwɛ ɛho nhwɛsoɔ kakra.
6 Ne suban. Sɛ yɛhwɛ Bible mu a, yɛhu asetena a na Yesu wom ansa na ɔreba asase so no ho asɛm wɔ Yuda nwoma no mu. (Kenkan Yuda 9.) Berɛ a Yesu yɛ ɔbɔfo panin Mikael no, ɔne ‘Ɔbonsam dii akameakame ne anobaabaeɛ’ wɔ “Mose amu ho.” Mose wuiɛ no, Yehowa siee no wɔ baabi a onipa biara renhu ne funu. (Deuteronomium 34:5, 6) Gyama na Ɔbonsam pɛ sɛ Israelfo som Mose amu no, nanso na wei yɛ atorɔ som. Adebɔne biara a na Ɔbonsam pɛ sɛ ɔyɛ no, Mikael nyaa akokoɔduro sii no kwan. Nwoma bi ka sɛ wɔtumi de asɛm “redi akameakame” ne “anobaabaeɛ” kyerɛ sɛnea “wɔredi asɛm,” na ɛbɛtumi akyerɛ sɛ “Mikael ‘kaa sɛ Ɔbonsam nni hokwan’ sɛ ɔfa Mose amu.” Nanso na ɔbɔfo panin no nim sɛ ɛnni ne tumi mu sɛ ɔbɛbu atɛn; na ɔnim sɛ Yehowa ne Ɔtemmufo Pumpuni no, na ɔno nko ara na ɔwɔ tumi sɛ ɔbu Satan atɛn. Enti ɔdanee asɛm no maa Yehowa. Wei nyinaa kyerɛ sɛ na Yesu wɔ ahobrɛaseɛ paa!
Yesu brɛɛ ne ho ase yɛɛ biribiara a Yehowa kaa sɛ ɔnyɛ. Ɔyɛɛ saa “kɔsii owuo mu”
7. Ɔkwan bɛn so na Yesu de ne kasa ne ne nneyɛɛ kyerɛɛ sɛ ɔbrɛ ne ho ase?
7 Berɛ a Yesu wɔ asase so no, ɔde ne kasa ne ne nneyɛɛ kyerɛɛ sɛ ɔwɔ ahobrɛaseɛ. Ne kasa. Yesu anhwɛ kwan sɛ afoforɔ bɛhoahoa no. Mmom na ɔpɛ sɛ wɔde anuonyam no nyinaa ma Yehowa. (Marko 10:17, 18; Yohane 7:16) Sɛnea Yesu ne n’asuafo kasaeɛ no, amma wɔante nka sɛ wɔnnim nyansa anaa wɔyɛ mpapahwekwaa. Mmom na obu wɔn, na na ɔgye wɔn di, na sɛ ɔhu adepa wɔ wɔn ho a, ɔkamfo wɔn. (Luka 22:31, 32; Yohane 1:47) Ne nneyɛɛ. Yesu anhwehwɛ asetena mu nneɛma bebree, mmom ɔyɛɛ ne ho awiɛmfoɔ. (Mateo 8:20) Ɔyii ne yam yɛɛ adwuma a na afoforɔ mpɛ sɛ wɔyɛ. (Yohane 13:3-15) Afei nso ɔyɛɛ ɔsetie de kyerɛɛ sɛ ɔbrɛ ne ho ase paa. (Kenkan Filipifoɔ 2:5-8.) Yesu anyɛ n’adeɛ sɛ ahantanfo a wɔmpɛ sɛ wɔtie afoforɔ no, mmom ɔbrɛɛ ne ho ase yɛɛ biribiara a Yehowa kaa sɛ ɔnyɛ. Ɔyɛɛ saa “kɔsii owuo mu.” Yɛhu pefee sɛ na Yesu, onipa Ba no, ‘brɛ ne ho ase akoma mu.’
SUASUA YESU AHOBRƐASEƐ
8, 9. Yɛbɛyɛ dɛn ada ahobrɛaseɛ adi?
8 Yɛbɛyɛ dɛn asuasua Yesu ahobrɛaseɛ? Yɛn suban. Sɛ yɛbrɛ yɛn ho ase a, yɛbɛhu sɛ ɛnyɛ biribiara na yɛwɔ so tumi. Enti yɛnim sɛ yɛnni hokwan sɛ yɛbu afoforɔ atɛn. Yɛrenkasa ntia wɔn, na yɛrennya wɔn ho adwemmɔne nso. (Luka 6:37; Yakobo 4:12) Sɛ yɛbrɛ yɛn ho ase a, yɛremmu yɛn ho ‘ateneneefoɔ dodo.’ Wei kyerɛ sɛ, sɛ yɛwɔ ɔdom akyɛdeɛ anaa ɔsom hokwan bi a, ɛnsɛ sɛ yɛnya adwene sɛ yɛn ho hia sene afoforɔ. (Ɔsɛnkafoɔ 7:16) Sɛ asafo mu mpanimfo wɔ ahobrɛaseɛ a, ɛremma wɔn adwenem da sɛ wɔn ho hia sene wɔn nuanom Kristofo. Ahwɛfo yi mmu wɔn ho sɛ wɔn ho hia sene afoforɔ, mmom ‘wɔbu afoforɔ sɛ wɔkyɛn wɔn.’
9 Yɛnhwɛ W. J. Thorn asɛm yi. Ɔfirii aseɛ somee sɛ ɔmansin sohwɛfo afe 1894. Mfeɛ pii akyi no, wɔfrɛɛ no kɔɔ Betel. Wɔma ɔkɔhwɛɛ nkokɔ so wɔ Kingdom Farm a ɛwɔ New York no. Berɛ biara a Onua Thorn bɛnya adwene sɛ adwuma no mfata no no, na ɔka kyerɛ ne ho sɛ: “Mfuturo te sɛ wo. Wo ne hwan a worema wo ho so?” (Kenkan Yesaia 40:12-15.) Wei kyerɛ sɛ na ɔwɔ ahobrɛaseɛ paa!
10. Yɛbɛyɛ dɛn ada ahobrɛaseɛ adi wɔ yɛn kasa ne yɛn nneyɛɛ mu?
10 Yɛn Kasa. Sɛ yɛbrɛ yɛn ho ase paa a, ɛbɛda adi wɔ sɛnea yɛkasa kyerɛ afoforɔ mu. (Luka 6:45) Sɛ yɛne afoforɔ rekasa a, yɛrentwe adwene nsi ɔsom hokwan a yɛwɔ so, na saa ara nso na yɛrentwe adwene nsi nneɛma a yɛatumi ayɛ so. (Mmebusɛm 27:2) Mmom, sɛ yɛn nuanom mmarima ne mmaa yɛ nneɛma pa bi a, yɛbɛkamfo wɔn na yɛde yɛn adwene asi suban pa ne ɔdom akyɛde a wɔwɔ so. (Mmebusɛm 15:23) Yɛn nneyɛɛ. Sɛ Kristoni wɔ ahobrɛaseɛ a, ɔrempere nhwehwɛ din wɔ wiase yi mu, na saa ara nso na ɔrempere sɛ ɔbɛyɛ nipa kɛseɛ. Mmom, ɔbɛtwitwa nneɛma so wɔ n’asetenam, na wayɛ adwuma a ɛba fam, sɛnea ɛbɛyɛ a ɔbɛtumi asom Yehowa yie. (1 Timoteo 6:6, 8) Nea ɛsene saa no, yɛbɛyɛ ɔsetie de akyerɛ sɛ yɛbrɛ yɛn ho ase. Ɛsɛ sɛ yɛbrɛ yɛn ho ase na ama yɛatumi ‘ayɛ ɔsetie ama wɔn a wɔdi yɛn anim’ wɔ asafo no mu no. Ɛno nso bɛboa yɛn ma yɛagye akwankyerɛ a Yehowa ahyehyɛdeɛ no de ma yɛn no atom na yɛde ayɛ adwuma.
YESU WƆ AYAMHYEHYEƐ
11. Deɛn ne ayamhyehyeɛ?
11 Deɛn ne ayamhyehyeɛ? Asɛmfua “ayamhyehyeɛ” kyerɛ sɛ obi dwo na ɔdwene afoforɔ ho. Sɛ obi wɔ ayamhyehyeɛ a, ɛkyerɛ sɛ ɔwɔ ɔdɔ, na ɔwɔ tema ne mmɔborɔhunu nso. Bible de nsɛmfua “mmɔborɔhunu,” “ahummɔborɔ,” ne “ayamhyehyeɛ” taa di dwuma. (Luka 1:78; 2 Korintofoɔ 1:3; Filipifoɔ 1:8) Nwoma bi a ɛkyerɛkyerɛ Bible mu nsɛm mu ka sɛ, sɛ obi wɔ ayamhyehyeɛ a ɛnyɛ nea ɛkyerɛ ara ne sɛ nkurɔfo asɛm yɛ no mmɔbɔ. Mmom, ɛkyerɛ sɛ “ɔdwene afoforɔ ho na ɔyɛ biribi de boa wɔn” ma wɔn asetena yɛ yie. Ayamhyehyeɛ yɛ suban a ɛkanyan obi ma ɔboa afoforɔ ma wɔn asetena tu mpɔn.
12. Deɛn na ɛkyerɛ sɛ na Yesu wɔ ayamhyehyeɛ ma nkurɔfo? Deɛn na ayamhyehyeɛ kaa no ma ɔyɛeɛ?
12 Dɛn na Yesu yɛ de kyerɛɛ sɛ ɔwɔ ayamhyehyeɛ? Sɛnea ɔtee nka maa nkurɔfo ne nea ɔyɛ de boaa wɔn. Yesu yam hyehyee no maa nkurɔfo. Berɛ a Lasaro wuiɛ a Yesu huu sɛ Maria ne afoforɔ resu no, ɔno nso suu bi. (Kenkan Yohane 11:32-35.) Berɛ bi ayamhyehyeɛ kaa Yesu ma ɔnyanee okunafo bi babarima. Saa ayamhyehyeɛ korɔ yi ara na ɛkaa no ma ɔnyanee Lasaro. (Luka 7:11-15; Yohane 11:38-44) Owusɔreɛ yi maa Lasaro nyaa anidasoɔ sɛ ɔbɛkɔ soro. Ansa na Yesu renyane Lasaro no, na wada “ayamhyehyeɛ” adi akyerɛ nnipadɔm bi a wɔbaa ne nkyɛn. Saa ayamhyehyeɛ no ara na ɛkaa no ma ‘ɔkyerɛkyerɛɛ wɔn nneɛma pii.” (Marko 6:34) Adeɛ a Yesu yɛeɛ yi sesaa wɔn a wɔtiee ne nkyerɛkyerɛ no abrabɔ! Ayamhyehyeɛ a Yesu daa no adi no nkyerɛ sɛ na nkurɔfo yɛ no mmɔbɔ kɛkɛ. Mmom ɛkaa no ma ɔyɛɛ biribi de boaa nkurɔfo a wɔhia mmoa.
13. Ɔkwan bɛn so na Yesu kasa kyerɛɛ nkurɔfo maa wɔn akoma tɔɔ wɔn yam? (Hwɛ mfoni a ɛwɔ adesua yi mfiaseɛ no.)
13 N’anom nsɛm ma akomatɔyam. Ayamhyehyeɛ a Yesu wɔ nti, na ɔka nsɛm ma nkurɔfo akoma tɔ wɔn yam, ɛnkanka, wɔn a wɔhyɛ wɔn so. Ɔsomafo Mateo faa Yesaia nwoma no mu nsɛm bi kaeɛ. Ɔka faa Yesu ho sɛ: “Ɔremmu demmire a abuka biara mu, na ɔrennum ntomaban biara a ayɛ wisiwisi.” (Yesaia 42:3; Mateo 12:20) Wei kyerɛ sɛn? Yesu anyɛ nkurɔfo basabasa, na wansisi wɔn. Mmom, ɔkaa nsɛm a ɛbɛma wɔn akoma atɔ wɔn yam. Ɔkaa anidasoɔ nsɛm kyerɛɛ wɔn a wɔn ‘akoma abubuo.’ (Yesaia 61:1) Ɔka kyerɛɛ nkurɔfo a ‘wɔabrɛ na wɔde nnesoa asoa wɔn’ no sɛ wɔmmra ne nkyɛn na wɔbɛnya ‘ɔhome.’ (Mateo 11:28-30) Ɔmaa n’asuafo no awerɛhyem sɛ Onyankopɔn wɔ ayamhyehyeɛ ma n’asomfo nyinaa; wɔn a wiase no bu wɔn sɛ mpapahwekwaa anaa “nkumaa” no nso ka ho.
SUASUA AYAMHYEHYEƐ A YESU WƆ NO BI
14. Yɛbɛyɛ dɛn anya ayamhyehyeɛ ama afoforɔ?
14 Yɛbɛyɛ dɛn asuasua ayamhyehyeɛ a Yesu wɔ no bi. Ayamhyehyeɛ a yɛbɛnya. Sɛ mpo ɛnyɛ mmerɛ mma yɛn sɛ yɛbɛda “ayamhyehyeɛ” adi a, Bible ka kyerɛ yɛn sɛ yɛnyɛ saa. Saa suban yi ka “nipasu foforɔ” no ho, na Yehowa pɛ sɛ Kristofo nyinaa nya bi. (Kenkan Kolosefoɔ 3:9, 10, 12.) Wobɛyɛ dɛn ada ayamhyehyeɛ adi? Bible ka sɛ: “Montrɛ mo akomam.” (2 Korintofoɔ 6:11-13) Sɛ obi ka nea ɛda n’akoma so anaa nea ɛha no kyerɛ wo a, yɛ aso tie no yie. (Yakobo 1:19) Dwene asɛm no ho na bisa wo ho sɛ: ‘Sɛ ɛyɛ me a, anka mɛte nka sɛn? Anka dɛn na mɛpɛ sɛ ɔyɛ ma me?’
15. Ɛdeɛn na yɛbɛtumi ayɛ de aboa wɔn a wɔredi awerɛhoɔ anaa wɔrehu amane?
15 Yɛn nneyɛɛ ma nkurɔfo akoma tɔ wɔn yam. Sɛ yɛwɔ ayamhyehyeɛ a, ɛbɛka yɛn ma yɛaboa afoforɔ, ɛnkanka wɔn a wɔredi awerɛhoɔ ne wɔn a wɔrehu amanne. Yɛbɛyɛ dɛn aboa wɔn? Romafoɔ 12:15 ka sɛ: “Mo ne wɔn a wɔsu nsu.” Mpɛn pii no, nkurɔfo hia awerɛkyekye sene sɛ yɛbɛkyerɛ wɔn nea ɛsɛ sɛ wɔyɛ. Wɔhia obi a ɔdwene wɔn ho a ɔbɛyɛ aso atie wɔn. Berɛ bi onuawa bi ba wuiɛ, na anuanom kɔkyekyee ne werɛ. Ɔkaa sɛ: “Berɛ a anuanom baeɛ na wɔbɛsu boaa me no, m’ani sɔeɛ paa.” Sɛ yɛn nso yɛyɛ nneɛma bi ma afoforɔ a, wɔbɛhu sɛ yɛwɔ ayamhyehyeɛ ma wɔn. Ebia nneɛma bi asɛe wɔ okunafo bi fie a ɔhia obi a ɔbɛsiesie ama no. Anaasɛ ebia ɛhia sɛ obi kɔfa Kristoni bi a ne mfeɛ akɔ anim kɔ adesua, asɛnka, anaa ɔkɔhu dɔkota. Adeɛ ketewaa bi a wobɛyɛ ama obi no bɛtumi aboa no paa. (1 Yohane 3:17, 18) Adeɛ foforɔ a ɛkyerɛ paa sɛ yɛwɔ ayamhyehyeɛ ne sɛ yɛbɛka asɛmpa no akyerɛ afoforɔ. Wei ne ɔkwan a ɛsene biara a yɛbɛtumi afa so aboa nnipa a wɔwɔ akoma pa!
16. Deɛn na yɛbɛtumi aka de ahyɛ wɔn a wɔabotoɔ nkuran?
16 Yɛn kasa a ɛka akoma. Sɛ yɛwɔ ayamhyehyeɛ a, ɛbɛka yɛn ma ‘yɛakyekye akra a wɔabotoɔ werɛ.’ (1 Tesalonikafoɔ 5:14) Asɛm bɛn na yɛbɛtumi aka de ahyɛ wɔn nkuran? Yɛbɛtumi aka akyerɛ wɔn sɛ yɛdwene wɔn ho paa. Yɛbɛtumi akamfo wɔn na yɛaboa wɔn ma wɔahu sɛ wɔwɔ suban pa ne ɔdom akyɛdeɛ pii. Bio, yɛbɛtumi akae wɔn sɛ Yehowa na waboa wɔn ma wɔahu nokorɛ no, enti wɔsom bo ma no. (Yohane 6:44) Yɛbɛtumi ama wɔn awerɛhyem sɛ Yehowa dwene n’asomfo ho, ɛnkanka wɔn a “wɔn akoma abubuo” anaa “wɔn honhom abotoɔ” no. (Dwom 34:18) Sɛ yɛkasa ma nkurɔfo akoma tɔ wɔn yam a, ɛbɛkyekye wɔn werɛ paa.
17, 18. (a) Sɛn na Yehowa pɛ sɛ asafo mu mpanimfo hwɛ ne nnwan? (b) Deɛn na yɛbɛsua wɔ asɛm a ɛdi hɔ no mu?
17 Asafo mu mpanimfo, Yehowa pɛ sɛ moyɛ ne nnwan brɛbrɛ. (Asomafoɔ Nnwuma 20:28, 29) Monkae sɛ, ɛyɛ mo adwuma sɛ mokyerɛkyerɛ nnwan no, mohyɛ wɔn nkuran, na moma wɔn akoma tɔ wɔn yam. (Yesaia 32:1, 2; 1 Petro 5:2-4) Enti, ɔpanin a ɔwɔ ayamhyehyeɛ renyɛ biribiara a ɛbɛkyerɛ sɛ ɔpɛ sɛ ɔhyɛ ne nuanom so, kyerɛ sɛ, ɔrenhyehyɛ mmara mma wɔn, na saa ara nso na ɔrenyɛ biribi a ɛbɛhyɛ ne nuanom aniwuo ma wɔayɛ biribi a ɛboro wɔn ahoɔden so. Mmom no, ɔpanin biara pɛ sɛ ne nuanom ani gye ankasa, na ɔwɔ awerɛhyem sɛ ɔdɔ a wɔwɔ ma Yehowa no bɛka wɔn ma wɔayɛ nea wɔbɛtumi biara wɔ ne som mu.
18 Sɛ yɛdwendwene Yesu ahobrɛaseɛ ne n’ayamhyehyeɛ ho a, ɛbɛka yɛn ma yɛasuasua no. Adesua a ɛdi hɔ no, yɛbɛsua sɛnea Yesu daa akokoɔduro ne nhunumu adi.


text:
Aane, atoyerɛnkyɛm si a, Yehowa Adansefo boa nkurɔfo. Yɛde asɛm a ɛwɔ Galatifo 6:10 no yɛ adwuma. Ɛhɔ ka sɛ: “Momma yɛnyɛ nnipa nyinaa yiye, ne titiriw no wɔn a yɛne wɔn bɔ abusua wɔ gyidi mu no.” Ɛno nti yɛde nneɛma a nkurɔfo hia kɔma yɛn nuanom Adansefo ne wɔn a wɔnyɛ Adansefo nyinaa. Sɛ atoyerɛnkyɛm si saa a, nkurɔfo hia awerɛkyekye paa, enti yɛkyekye wɔn werɛ ka Onyankopɔn asɛm kyerɛ wɔn.—2 Korintofo 1:3, 4.
Ɛho ntotoe
Sɛ atoyerɛnkyɛm si a, asafo mu mpanyimfo a wɔwɔ baabi a esii no frɛfrɛ wɔn asafo mufo hwɛ sɛnea obiara ho te, na sɛ obi hia mmoa bi a wɔde ama no. Sɛ mpanyimfo no hwɛ tebea no na wɔyɛ nea wobetumi de boa ntɛm saa a, afei wɔbɔ Yehowa Adansefo ɔfese a ɛwɔ ɔman no mu amanneɛ.
Sɛ mmoa a ehia no boro asafo no ahoɔden so a, Yehowa Adansefo Akwankyerɛ Kuw no yɛ ntotoe ma yɛde nneɛma a ɛho hia no kɔboa. Saa na Kristofo a wɔtenaa ase tete no boaa wɔn nuanom bere a ɔkɔm sii no. (1 Korintofo 16:1-4) Yehowa Adansefo ɔfese a ɛwɔ ɔman no mu tew Atoyerɛnkyɛm Bere Mu Aboafo Kuw ma wɔhwɛ toto nneɛma. Adansefo a wɔwɔ aman foforo so de wɔn nneɛma bɛboa, na afoforo nso tu wɔn ho si hɔ de wɔn bere ne wɔn ahoɔden boa.—Mmebusɛm 17:17.
Ɛho sikasɛm
Ntoboa a yɛde kɔ Yehowa Adansefo ɔfese no, ɛno bi na yɛde boa nnipa a atoyerɛnkyɛm ama wɔn ho akam no. (Asomafo Nnwuma 11:27-30; 2 Korintofo 8:13-15) Nnipa a wotu wɔn ho ma yɛ adwuma no, yentua wɔn ka, enti sika a yebeyi sɛ yɛde rekɔboa nkurɔfo a atoyerɛnkyɛm adi wɔn nya no, ebi mfa baabiara. Yɛhwɛ ntoboa no yiye paa.—2 Korintofo 8:20.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Exodus 10:1-29
10 Afei Yehowa ka kyerɛɛ Mose sɛ: “Kɔ Farao nkyɛn, na mama ɔne ne nkoa apirim wɔn koma+ na mayi me nsɛnkyerɛnne yi adi wɔ n’anim.+2 Mayɛ eyi na wo nso woaka ama wo ba ne wo ba ba ate nea mede yɛɛ Egypt ne nsɛnkyerɛnne a miyii no adi kyerɛɛ wɔn+ no, na mubehu ampa sɛ mene Yehowa.”+3 Enti Mose ne Aaron kɔɔ Farao nkyɛn kɔka kyerɛɛ no sɛ: “Nea Hebrifo Nyankopɔn Yehowa aka ni: ‘Wobɛbɔ me so dwae akosi da bɛn?+ Ma me nkurɔfo kwan ma wɔnkɔsom me.4 Na sɛ wusen wo kɔn na woamma me nkurɔfo no ankɔ a, ɛnde ɔkyena mɛma mmoadabi aba w’asase so.+5 Na wɔbɛkata asase ani baabiara, na nnipa rentumi nhu asase so dɔte mpo; na biribiara a amparuwbo no ansɛe no no mmoadabi no bedi ne nyinaa ma asa, na dua biara a ɛrefefɛw wɔ mo afuw mu no, wɔbɛwe.+6 Na wɔbɛhyɛ w’afie ne wo nkoa nyinaa afie ne Egyptfo nyinaa afie mã, na ɛbɛyɛ biribi a efi bere a w’agyanom ne wɔn agyanom tenaa asase so besi nnɛ no, obiara nhuu bi da.’”+ Afei ɔdan ne ho fii Farao anim kɔe.+7 Ɛno akyi no, Farao nkoa ka kyerɛɛ no sɛ: “Enkosi da bɛn na saa ɔbarima yi bɛyɛ afiri ama yɛn?+ Ma nkurɔfo no nkɔsom wɔn Nyankopɔn Yehowa no. Enti Egypt asɛe yi wunhui?”+8 Na wɔde Mose ne Aaron san baa Farao anim, na ɔka kyerɛɛ wɔn sɛ: “Monkɔsom mo Nyankopɔn Yehowa no.+ Na ɛhefo ankasa na wɔbɛkɔ?”9 Na Mose buae sɛ: “Yɛne yɛn mmofra, yɛn nkwakoraa ne yɛn mmerewa, yɛn mmabarima ne yɛn mmabea,+ yɛn nguan ne yɛn anantwi na ɛbɛkɔ,+ efisɛ yɛrekɔhyɛ fã ama Yehowa.”+10 Ɛnna ɔka kyerɛɛ wɔn sɛ: “Sɛ mema mo ne mo mmofra kwan kɔ a, na mo Yehowa no di mo akyi ampa!+ Mahu sɛ mowɔ adwemmɔne bi wɔ akyi.+11 Dabi! Mo a moyɛ mmarima no na monkɔsom Yehowa, efisɛ ɛno na mohwehwɛ.” Ɔkaa saa no, wɔpam wɔn fii Farao anim.+12 Na Yehowa ka kyerɛɛ Mose sɛ: “Teɛ+ wo nsa wɔ Egypt asase so ma mmoadabi mmra Egypt asase nyinaa so, na wommedi asase no so nhaban ne afifide nyinaa, nea amparuwbo no ansɛe no biara.”+13 Enti Mose teɛɛ ne poma wɔ Egypt asase so, na Yehowa maa apuei mframa+ bɔ faa asase no so da no nyinaa, awia ne anadwo. Ade kyee anɔpa no, apuei mframa no soaa mmoadabi bae.14 Afei mmoadabi no tu baa Egypt asase no nyinaa so, na wobesum asase no so baabiara.+ Ná wɔn ho yɛ ahometew+ ankasa. Ná mmoadabi a wɔte saa mmaa da, na ɛno akyi no, ebi remma saa da.15 Wɔkataa asase no ani baabiara+ maa asase no so yɛɛ tumm;+ na wodii asase no so nhaban ne nnuaba a amparuwbo no gyawee nyinaa.+ Afei na ahaban momono biara nni nnua anaa afuw mu afifide biara so wɔ Egypt asase nyinaa so.+16 Ntɛm ara na Farao soma kɔfrɛɛ Mose ne Aaron bae, na ɔkae sɛ: “Mayɛ mo Nyankopɔn Yehowa no bɔne, na mo nso, mayɛ mo bɔne.+17 Afei mesrɛ mo momfa me bɔne yi nkyɛ me, prɛko yi;+ na monsrɛ+ mo Nyankopɔn Yehowa mma me na onyi owu yi mfi me so.”18 Enti ofii Farao nkyɛn kɔsrɛɛ Yehowa.+19 Afei Yehowa maa atɔe mframa dennen bi bɔe, na ɛtwee mmoadabi no nyinaa koguu Po Kɔkɔɔ no mu. Na mmoadabi no mu biako mpo anka Egypt asase so.20 Nanso Yehowa maa Farao pirim ne koma ara,+ na wamma Israelfo no ankɔ.21 Afei Yehowa ka kyerɛɛ Mose sɛ: “Teɛ wo nsa kyerɛ soro+ na esum mmra Egypt asase nyinaa so, esum a woso mu a ɛbɛyɛ yiye.”22 Ntɛm ara Mose teɛɛ ne nsa kyerɛɛ soro, na esum kabii baa Egypt asase nyinaa so nnansa.+23 Obiara anhu ne yɔnko anim, na wɔantumi ampue nnansa; nanso baabi a Israelfo te no de, na hann wɔ hɔ.+24 Ɛnna Farao frɛɛ Mose ka kyerɛɛ no sɛ: “Monkɔsom Yehowa.+ Mo nguan ne mo anantwi nko na ɛbɛka ha. Mo mma nso betumi aka mo ho akɔ.”+25 Nanso Mose kae sɛ: “Ma yennya mmoa a yebekum abɔ afɔre ne nea yɛde bɛbɔ ɔhyew afɔre nso na yɛde akɔbɔ afɔre ama Yehowa yɛn Nyankopɔn.+26 Yɛn mmoa nso bɛka yɛn ho akɔ.+ Aboa nan mpo renka ha, efisɛ wɔn mu bi na yebeyi de abɔ afɔre ama yɛn Nyankopɔn Yehowa,+ nanso yennim nea yɛde bɛsom Yehowa gye sɛ yedu hɔ ansa.”+27 Na Yehowa maa Farao pirim ne koma, na wampene so sɛ wɔbɛkɔ.+28 Enti Farao ka kyerɛɛ no sɛ: “Fi me so kɔ!+ Hwɛ wo ho yiye! Hwɛ na woansi m’anim bio, efisɛ da a wubesi m’anim no, wubewu.”+29 Ɛnna Mose kae sɛ: “Yoo, woaka a mate. Merensi w’anim bio.”+


text:
Yehowa Nkurɔfo ‘Twe Wɔn Ho Fi Nea Ɛnteɛ Ho’
“Ma obiara a ɔbɔ Yehowa din no ntwe ne ho mfi nea ɛnteɛ ho.”—2 TIM. 2:19.
1. Dɛn ne ade titiriw baako wɔ yɛn som mu?
SƐ WUHU sɛ wɔakyerɛw edin Yehowa agu dan anaa nneɛma bi ho a, ɛka wo sɛn? Ebia ɛbɛtwe wo ma woagyen w’ani ahwɛ bio. Ɛnyɛ nwonwa, efisɛ yɛn Yehowa Adansefo de, Onyankopɔn din yɛ ade titiriw wɔ yɛn som mu. Wokɔ wiase baabiara a, nnipa biara nni hɔ a wɔde Onyankopɔn din nim wɔn sen Yehowa Adansefo. Ɛwom, ɛyɛ akwannya kɛse sɛ Onyankopɔn din da yɛn so, nanso ɛsɛ sɛ yɛhyɛ no nsow sɛ asɛyɛde bata ho.
2. Esiane sɛ Onyankopɔn din da yɛn so nti, dɛn na ɔhwehwɛ fi yɛn hɔ?
2 Onyankopɔn din kɛkɛ a yɛbɛbɔ no nkyerɛ sɛ yɛwɔ Yehowa anim dom. Ɛsɛ sɛ yɛde yɛn abrabɔ kyerɛ sɛ yenim nea Onyankopɔn pɛ ne nea ɔmpɛ. Enti Bible ka sɛ ‘yɛntwe yɛn ho mfi bɔne ho.’ (Dw. 34:14) Ɔsomafo Paulo kaa no pefee sɛ: “Ma obiara a ɔbɔ Yehowa din no ntwe ne ho mfi nea ɛnteɛ ho.” (Monkenkan 2 Timoteo 2:19.) Obiara nim sɛ Yehowa Adansefo bɔ Onyankopɔn din daa. Ɛnde, yɛbɛyɛ dɛn atwe yɛn ho afi nea ɛnteɛ ho?
‘TWE WO HO’ FI BƆNE HO
3, 4. Dɛn na ɛyɛ den ma animdefo bi sɛ wɔbɛte ase, na dɛn ntia?
3 Paulo kaa “Onyankopɔn fapem a ɛyɛ den” ho asɛm wɔ 2 Timoteo 2:19. Wɔakyerɛw nsɛm mmienu wɔ fapem no so. Asɛm a edi kan no ne, “Yehowa nim wɔn a wɔyɛ ne de.” Paulo yii saa asɛm yi fii Numeri 16:5. (Hwɛ adesua asɛm a edi eyi anim no.) Asɛm a ɛto so mmienu ne, “Ma obiara a ɔbɔ Yehowa din no ntwe ne ho mfi nea ɛnteɛ ho.” Ɛyɛ den ma animdefo bi sɛ wɔbɛte saa asɛm yi ase. Dɛn ntia?
4 Sɛ wohwɛ Paulo asɛm no a, ebia nea ɛbɛba w’adwenem ntɛm ara ne sɛ oyii asɛm no fii Hebri Kyerɛwnsɛm no mu. Nanso asɛm pɔtee biara nni Hebri Kyerɛwnsɛm no mu a ɛne Paulo asɛm no di nsɛ. Ɛnde, dɛn paa na na ɛwɔ Paulo adwenem bere a ɔkae sɛ: “Ma obiara a ɔbɔ Yehowa din no ntwe ne ho mfi nea ɛnteɛ ho” no? Asɛm a Paulo dii kan kae no fi Numeri ti 16, na ɛfa Kora atuatew no ho. Ɛnde, asɛm a ɛto so mmienu no nso fa atuatew koro yi ho anaa?
5-7. Nsɛm bɛn na esii Mose bere so a Paulo tĩĩ ho wɔ 2 Timoteo 2:19? (Hwɛ mfonini a ɛwɔ adesua yi mfiase no.)
5 Bible ka sɛ Eliab mma Datan ne Abiram kɔkaa Kora ho ma wɔtew Mose ne Aaron so atua. Nnipa mmiɛnsa yi na wogye gyinaa mu denneennen sɔre tiaa Mose ne Aaron. (Num. 16:1-5) Wɔamfa nidi ketekete sɛɛ amma Mose sɛ obi a Onyankopɔn ankasa apaw no. Na atuatewfo yi suban betumi asɛe Israelfo a aka no efisɛ na wɔda so te wɔn mu. Nanso ɛnkyɛ-nkyɛ wɔ n’afe. Bere soe sɛ Yehowa keka ne ho ma obiara hu wɔn a wɔyɛ n’asomfo anokwafo ne atuatewfo no, enti ɔde ahyɛde bi mae.
6 Yehowa ka kyerɛɛ Mose sɛ: “Ka kyerɛ asafo no sɛ, ‘Mumfi Kora ne Datan ne Abiram ntamadan no ho ntɛm!’ Ɛnna Mose sɔre kɔɔ Datan ne Abiram nkyɛn, na Israel mpanyimfo ne no kɔe. Afei ɔka kyerɛɛ asafo no sɛ: ‘Montwe mo ho mfi nnipa abɔnefo yi ntamadan ho, na mommfa mo nsa nnka wɔn biribiara na wɔampra mo anka wɔn bɔne ho ankɔ.’ Na ntɛm ara wɔtwee wɔn ho fii Kora ne Datan ne Abiram ntamadan ho.” (Num. 16:23-27) Afei Yehowa kunkum atuatewfo no nyinaa. Nanso wɔn a wodii Onyankopɔn nokware no nyaa wɔn ti didii mu. Ɔkwan bɛn so? ‘Wɔtwee wɔn ho fii nea ɛnteɛ ho,’ kyerɛ sɛ wɔtwee wɔn ho fii atuatewfo no ho.
7 Sɛnea yɛadi kan ahu no, Paulo kyerɛw sɛ, “Yehowa nim wɔn a wɔyɛ ne de.” (2 Tim. 2:19) Ɔtwee n’asɛm no fii Numeri ti 16. Enti yebetumi aka sɛ bere a ɔkae sɛ “ma obiara a ɔbɔ Yehowa din no ntwe ne ho mfi nea ɛnteɛ ho” no, asɛm a ɛwɔ Numeri 16:5, 23-27 no na na ɛwɔ n’adwenem. Enti yebetumi aka sɛ nsɛm mmienu yi nyinaa fa Kora ne n’apamfo atuatew no ho. Dɛn na yesua fi mu? Ɛne sɛ Yehowa tumi hu komam. Onim wɔn a wodi no nokware, nanso ɛsɛ sɛ wosi wɔn adwene pi na wɔtwe wɔn ho fi amumɔyɛfo ho.
“PO NKWASEA AKYINNYEGYE A ABA BIARA NNIM”
8. Adɛn nti na Yehowa din a obi bɛbɔ anaa Kristofo asafo no mu a ɔwɔ no ara nnɔɔso?
8 Na Paulo de nsɛm a esisii Mose bere so no rekae Timoteo sɛ onsi n’adwene pi sɛnea ɛbɛyɛ a biribiara rensɛe ɔne Yehowa ntam. Mose bere so no, sɛ obi bɔ Yehowa din kɛkɛ a, ɛno nkyerɛ sɛ wawie. Saa ara nso na Kristofo asafo no mu a obi wɔ no ara nnɔɔso. Ɛsɛ sɛ obiara a ɔde ne nsa si ne bo sɛ ɔyɛ Yehowa somfo no twe ne ho fi nea ɛnteɛ ho korakora. Dɛn na na eyi kyerɛ ma Timoteo? Dɛn na Yehowa nkurɔfo a wɔwɔ hɔ nnɛ betumi asua afi Paulo afotu no mu?
9. “Nkwasea akyinnyegye” kaa tete Kristofo asafo no sɛn?
9 Bible ma yehu nneɛma a ɛnteɛ a ɛsɛ sɛ Kristofo po anaa wɔtwe wɔn ho fi ho. Ɛho nhwɛso wɔ 2 Timoteo ti 2. Ɛhɔ na Paulo ka kyerɛɛ Timoteo sɛ ‘ɛnsɛ sɛ ɔkõ nsɛmfua ho.’ Bio ɔkae sɛ ‘ɔntwe ne ho mfi nsɛnhunu’ ho. (Monkenkan 2 Timoteo 2:14, 16, 23.) Na ebinom de awaefo nkyerɛkyerɛ aba asafo no mu. Afei nso ebia ebinom kekaa nsɛm bi ma ɛkɔfaa akyinnyegye baa anuanom mu. Sɛ nsusuwii a ɛte saa ntia Bible nkyerɛkyerɛ mpo a, na ebetumi de mpaapaemu aba asafo no mu. Enti Paulo kae sɛ Timoteo ‘mpo nkwasea akyinnyegye a aba biara nnim.’
10. Dɛn na ɛsɛ sɛ yɛyɛ wɔ awaefo nkyerɛkyerɛ ho?
10 Ɛnnɛ yɛntaa nhu awaefo wɔ asafo no mu. Nanso ɛtɔ da a yɛbɛte nsɛm anaa nkyerɛkyerɛ bi a ɛne Bible nhyia. Sɛ asɛm no fi asomasi hɔ oo, efi ɔbenten hɔ oo, ɛsɛ sɛ yesi yɛn adwene pi na yɛpo no ntɛm. Enti nyansa nnim sɛ obi ne awaefo bedi nkitaho ɔkwan biara so. Ɛnsɛ sɛ yɛkenkan wɔn nsɛm wɔ nhoma mu anaa Intanɛt so anaa yɛne wɔn yiyi nsɛm ano. Ebia yɛn adwene ne sɛ yɛreboa wɔn, nanso ɛsɛ sɛ yɛkae sɛ, sɛ yɛne awaefo di nkitaho a, na yɛreyɛ Onyankopɔn so asoɔden. Kyerɛwnsɛm no ka no pen sɛ yɛntwe yɛn ho mfi awaefo ho korakora.
11. Dɛn na ebetumi akɔfa “nkwasea akyinnyegye” aba? Dɛn na asafo mu mpanyimfo bɛyɛ de akyerɛ sɛ wɔyɛ nhwɛso pa?
11 Ɛnyɛ awaefo nkyerɛkyerɛ nkutoo na ebetumi de mpaapaemu aba asafo no mu, na mmom nneɛma foforo nso ka ho. Sɛ yɛfa anigyede sɛɛ a, ebia ɛsono adwene a obiara wɔ wɔ ho, enti yɛanhwɛ yiye a ebetumi akɔfa “nkwasea akyinnyegye a aba biara nnim” aba. Ɛwom, sɛ obi de anigyede a ɛto Yehowa mmara bewurawura asafo no mu a, ɛnsɛ sɛ mpanyimfo ka sɛ wɔmpɛ akyinnyegye biara nti wɔbɛtena hɔ ayɛ nhwɛhãã. (Dw. 11:5; Efe. 5:3-5) Nanso ɛsɛ sɛ mpanyimfo hwɛ yiye na wɔamfa wɔn adwene anhyɛ anuanom so. Mmom ɛsɛ sɛ wotie Bible afotusɛm yi: “Monyɛn Onyankopɔn nguankuw a wɔhyɛ mo nsa no, . . . ɛnyɛ sɛ wɔn a wodi Onyankopɔn agyapade so bakoma, na mmom monyɛ nhwɛso mma nguankuw no.”
12, 13. (a) Adwene bɛn na Yehowa Adansefo kura wɔ anigyede ho? Bible afotusɛm bɛn na ɛbɛboa yɛn ma yɛasi gyinae pa? (b) Ɔkwan bɛn so na Bible afotusɛm a yɛaka ho asɛm wɔ nkyekyɛm 12 no fa nsɛm foforo ho?
12 Asafo no nhyɛ da nhwehwɛ sini, video so agodie, nhoma, ne nnwom pɔtee bi mu nhyɛ ho mmara mma anuanom. Adɛn ntia? Bible hyɛ yɛn mu biara nkuran sɛ ɔntete n’adwene na atumi ahu “papa ne bɔne mu nsonsonoe.” (Heb. 5:14) Sɛ Kristoni repɛ nea ɔde begye n’ani a, nsɛm pii wɔ Bible mu a ebetumi aboa no ama wapaw nea ɔpɛ. Biribiara a yɛreyɛ biara no, yɛn adwene nyinaa ne sɛ ‘yɛbɛkɔ so ahwehwɛ mu ahu nea ɛsɔ Awurade ani.’ (Efe. 5:10) Bible ma yehu sɛ abusua ti biara wɔ tumi bi wɔ n’abusua so, enti obetumi akyerɛ sɛ ɔremma kwan mma wɔmfa nneɛma bi nnyigye wɔn ani wɔ fie hɔ. *
13 Bible afotusɛm a yɛaka ho asɛm no mfa anigyede nko ara ho. Sɛ yɛhwɛ ntadehyɛ ne ahosiesie, apɔwmuden ne nnuan, ne nneɛma a ɛtete saa a, ɛno nso betumi akɔfa akyinnyegye aba. Enti sɛ nea obi pɛ ntia nea Bible ka a, ɛho nhia sɛ yegye ho akyinnye, efisɛ “ɛnsɛ sɛ Awurade akoa ko, na mmom ɛsɛ sɛ odwo ma nnipa nyinaa.”
KWATI FEKUBƆNE!
14. Mfatoho bɛn na Paulo de kyerɛɛ nea enti a ɛsɛ sɛ yɛkwati fekubɔne?
14 Dɛn bio na wɔn a ‘wɔbɔ Yehowa din’ bɛyɛ de ‘atwe wɔn ho afi nea ɛnteɛ ho’? Ɛne sɛ wɔbɛkwati fekubɔne. Bere a Paulo kaa “Onyankopɔn fapem a ɛyɛ den” ho asɛm wiei no, ɔsan yɛɛ mfatoho foforo. Ɔkae sɛ: “Ofie kɛse mu no, ɛnyɛ sika ne dwetɛ anwenne nko na ɛwom, na mmom nnua ne dɔte de nso wom bi, na wɔde bi yɛ nneɛma a ɛho wɔ nyam na wɔde afoforo yɛ nneɛma a enni anuonyam.” (2 Tim. 2:20, 21) Afei otuu Kristofo fo sɛ ‘wɔntwe wɔn ho’ mfi anwenne a wɔde yɛ “nneɛma a enni anuonyam” ho.
15, 16. Dɛn na yebetumi asua afi “ofie kɛse” ho mfatoho no mu?
15 Paulo mfatoho no kyerɛ sɛn? Paulo de Kristofo asafo no totoo “ofie kɛse” ho, na ɔde asafo no mufo totoo “anwenne” anaa fie nneɛma ho. Wokɔ fie bi mu a, wubehu nneɛma pii wɔ hɔ. Ebi wɔ hɔ a baabi a esi anaa biribi a ɛwom nti, ɛho agu fĩ. Ofiewura no bɛhwɛ paa sɛ ɔremfa eyi mfra nneɛma a ɛho tew te sɛ kyɛnsee a ɔde noa aduan.
16 Saa ara na Yehowa nkurɔfo yɛ nnɛ. Sɛ yɛmpɛ sɛ yɛn ho gu fĩ a, ɛsɛ sɛ yɛtwe yɛn ho fi asafo no mufo a wɔasen wɔn kɔn a wɔmpɛ sɛ wɔde Yehowa afotu yɛ adwuma ho. (Monkenkan 1 Korintofo 15:33.) Sɛ asafo no mu mpo ɛsɛ sɛ yɛhwɛ yiye wɔ fekubɔne ho a, ɛnde dɛn na wobɛka afa wɔn a wɔwɔ asafo no akyi ho? Ɛsɛ sɛ ‘yɛdan yɛn ho’ fi wɔn ho, efisɛ wɔn mu pii yɛ ‘sikanibere, awofo so asoɔdenfo; wonni nokware, wɔyɛ dinsɛefo, wɔyɛ keka, wɔmpɛ papa, woyi afoforo ma, na wɔdɔ anigyede sen Onyankopɔn.’
MOMMA YENSI PI NA YEHOWA BEHYIRA YƐN
17. Dɛn na ɛkyerɛ sɛ na Israelfo anokwafo no ani abere sɛ wɔbɛtwe wɔn ho afi nea ɛnteɛ ho?
17 Bere a Yehowa ka kyerɛɛ Israelfo sɛ ‘womfi Kora ne Datan ne Abiram ntamadan ho’ no, Kyerɛwnsɛm no ka sɛ “ntɛm ara wɔtwee wɔn ho.” (Num. 16:24, 27) Wosii wɔn adwene pi, wɔantwentwɛn wɔn nan ase koraa. Bio, Bible ka sɛ “wɔtwee wɔn ho” fii atuatewfo no ho. Wɔma ɛdaa adi pefee sɛ wɔne wɔn nni hwee yɛ. Israelfo anokwafo no amfa nneɛma anni agorɔ; wofi wɔn koma nyinaa mu tiee Yehowa. Wɔkyerɛe sɛ wɔwɔ Yehowa afã, na wɔpoo nea ɛnteɛ. Dɛn na yebetumi asua afi asɛm yi mu?
18. Bere a Paulo ka kyerɛɛ Timoteo sɛ ‘onguan mmerantebere mu akɔnnɔ’ no, dɛn saa na na ɛwɔ n’adwenem?
18 Yɛne Yehowa adamfofa som bo ma yɛn, enti ɛnsɛ sɛ yegyaagyaa yɛn ho ma biribi ketewa bi mpo sɛe no. Ɛsɛ sɛ yesi yɛn adwene pi na yɛtwe yɛn ho fi biribiara a ɛnteɛ ho ntɛm! Biribi saa na na ɛwɔ Paulo adwenem bere a ɔka kyerɛɛ Timoteo sɛ ‘onguan mmerantebere mu akɔnnɔ’ no. (2 Tim. 2:22) Saa bere no na Timoteo yɛ barima mua; ebia na wadi boro mfe 30 mpo. Enti sɛ Bible ka “mmerantebere mu akɔnnɔ” a, ɛnyɛ mmerante ne mmabaa nkutoo na anya asɛm; ɛfa obiara ho. Sɛ akɔnnɔ bɔne regyigye Timoteo a, na ɛsɛ sɛ ‘oguan’ fi ho, kyerɛ sɛ ɛsɛ sɛ ‘ɔtwe ne ho fi nea ɛnteɛ ho’ koraa. Biribi saa na na Yesu repɛ akyerɛ bere a ɔkae sɛ: “Sɛ w’ani to wo hintidua a, tu fi hɔ na tow kyene” no. (Mat. 18:9) Ɛsɛ sɛ Kristofo tie afotu yi na wosi wɔn adwene pi na wɔma wɔn ani da hɔ sɛnea ɛbɛyɛ a biribiara rensɛe wɔne Yehowa ntam.
19. Dɛn na ebinom ayɛ na wɔne Yehowa ntam ansɛe?
19 Dɛn na Kristofo bi ayɛ na wɔne Yehowa ntam ansɛe? Ansa na ebinom rebɛyɛ Adansefo no, na wɔn haw kɛse ne nsanom. Seesei a wɔabɛyɛ Kristofo yi, wɔmpɛ sɛ ebi bɛka wɔn ano koraa na akɔfa asɛm aba. Ebinom nso ahu sɛ anigyede bi tumi twetwe wɔn akɔnnɔ ntɛm, enti ‘wɔmpɛ ne tõ, mpɛ ne noa’; wɔatwe wɔn ho afi ho koraa. (Dw. 101:3) Nhwɛso bi ni: Ansa na onua bi rebɛyɛ Ɔdansefo no, na ɔtaa kɔ baabi a nkurɔfo saw yɛ nneɛma a ɛmfata. Nanso efi bere a ohuu nokware no, wagyae asaw koraa; sɛ anuanom mpo na ahyiam a, ɔmpɛ sɛ ɔsaw. ‘Biribi ankɔka papa a, ɛnyɛ kyerɛdɛ’; ɔmpɛ sɛ biribiara de no kɔ n’akyi na ɛkanyan n’akɔnnɔ. Ɛwom, mfomso nnim sɛ Kristofo bɛnom nsa anaa wɔbɛsaw anaa wɔbɛyɛ biribi a ɛnhyɛ da nyɛ bɔne. Nanso ɛsɛ sɛ yɛn nyinaa si yɛn adwene pi na yɛkwati biribiara a ebetumi asɛe yɛne Yehowa ntam.
20. Ɛnyɛ mmerɛw sɛ ‘yɛbɛtwe yɛn ho afi nea ɛnteɛ ho,’ nanso dɛn na ɛbɛhyɛ yɛn den ma yɛayɛ saa?
20 Ɛyɛ akwannya kɛse sɛ Onyankopɔn din da yɛn so, nanso ɛnsɛ sɛ yɛn werɛ fi sɛ asɛyɛde bata ho. Enti momma ‘yɛntwe yɛn ho mfi bɔne ho’ na yɛmpo biribiara a ɛnteɛ. (Dw. 34:14) Ɛwom, ɛtɔ da a egye animia na obi atumi ayɛ saa. Nanso anigyesɛm ne sɛ Yehowa dɔ wɔn a wɔasi wɔn bo sɛ wɔbɛnantew ne trenee kwan so, na wɔda ne koma so daa, efisɛ ‘wɔyɛ ne dea.’
^ nky. 12 Hwɛ asɛm a wɔato din “Sini ne Nhoma ne Nnwom Bi Wɔ Hɔ a Mobara Anaa?” wɔ jw.org. Wubehu wɔ YƐN HO NSƐM > NSƐM A NKURƆFO TAA BISA afã hɔ.


text:
KRISTOFO ABRABƆ
Nea Ɛbɛma Yɛatu Mpɔn wɔ Asɛnka Mu—Sɛnea Yɛbɛyɛ Sankɔhwɛ
NEA ENTI A ƐHO HIA: Nnipa pii ani gye Ahenni asɛm no ho. Wɔyɛ saa de kyerɛ sɛ wɔrehwehwɛ Nyankopɔn ho nokwasɛm. (Yes 55:6) Sɛ yebetumi akyerɛkyerɛ wɔn ama atu mpɔn a, ɛsɛ sɛ yɛkɔ so ara kɔ wɔn nkyɛn. Ɛsono obiara ne n’asetenam nsɛm, enti sɛ yebetumi aboa nkurɔfo ma wɔn ani agye asɛm no ho a, ɛsɛ sɛ yɛsakra yɛn nsɛm mu. Yɛn botae paa ne sɛ yebefi Bible adesua ase. Enti ɛsɛ sɛ yɛde biribi titiriw bi si yɛn ani so. Sɛ yebetumi ayɛ saa a, gye sɛ yesiesie yɛn ho yiye ma sankɔhwɛ biara.
SƐNEA WOBƐYƐ NO:
Bɔ mmɔden yɛ ntɛm kɔsra no, anyɛ yiye koraa no nna kakraa bi ntam.—Mt 13:19
Tew w’anim na da obu adi. Mpere wo ho
Fi wo komam kyia no. Fa ne din frɛ no. Ma onhu nea enti a woaba hɔ. Ebetumi aba sɛ worekoyi asɛm bi ano, wode nsɛmma nhoma foforo a aba rekɔma no, worekɔtwe n’adwene asi yɛn wɛbsaet no so, worekoyi video akyerɛ no, anaa worekɔkyerɛ no sɛnea yɛne nkurɔfo yɛ Bible adesua. Sɛ wokɔ hɔ na ɔde asɛm foforo mmom ba sɛ munsusuw ho a, ɛnde yɛ no saa.—Flp 2:4
Nokware aba a woadua wɔ nipa no komam no, sɛ wubetumi agugu so nsu a, gye sɛ wo ne no susuw Bible mu asɛm bi ho, na sɛ ɛbɛyɛ yiye a woama no nhoma. (1Ko 3:6) Bɔ mmɔden ka biribi a n’ani begye ho
Fa asɛm bi gyaw no na da foforo moasusuw ho